Abc | Κατηγορίες προϊόντων | Παιδικά φωτιστικά Ango\nΠαιδικά φωτιστικά Ango > Προϊόντα > Παιδικά Φωτιστικά > Abc\nABC κρεμαστό φωτιστικό οροφής \nΠαιδικά Φωτιστικά, Abc\nΚρεμαστό φωτιστικό οροφής με θέμα την άλφα-βήτα και κατάλληλο για γενικό φωτισμό. Συνθετικό υλικό αντοχής πολυπροπυλενίου. Κιτ ανάρτησης ρυθμιζόμενο στο ύψος κατά την εγκατάσταση. Παρέχεται διαχυτής φωτός για ομοιόμορφο φωτισμό. Τροφοδοσία ρεύματος: Εύρος 220 V – 240 V. Τύπος ντουί: E27 και θέση για έναν λαμπτήρα. Διαστάσεις: Ύψος: 25εκ. - Διάμετρος: ∅26εκ. Κατασκευασμένο εξ ολοκλήρου στην Ευρώπη. Το ABC φωτιστικό οροφής συμπληρώνει τα υπόλοιπα φωτιστικά της συλλογής.\nABC τρίφωτο φωτιστικό οροφής \nΤρίφωτο φωτιστικό οροφής με θέμα την άλφα -βήτα και κατάλληλο για γενικό φωτισμό. Συνθετικό υλικό αντοχής πολυπροπυλενίου. Διατίθεται με ράγα σε μεταλλική βάση στήριξης. Τύπος ντουί: 3 Χ E27 και θέσεις για τρεις λαμπτήρες. Τροφοδοσία ρεύματος: Εύρος 220 V – 240 V. Διαστάσεις: Μήκος: 51εκ. - Πλάτος: 20,5εκ. Κατασκευασμένο εξ ολοκλήρου στην Ευρώπη. Το ABC τρίφωτο φωτιστικό οροφής συμπληρώνει τα υπόλοιπα φωτιστικά της συλλογής.\nABC κομοδίνου φωτιστικό \nΚλασικής σχεδίασης φωτιστικό κομοδίνου με θέμα την άλφα-βήτα. Διακόπτης on / off επάνω στο καλώδιο. Ανεξίτηλη εκτύπωση και κοπή τοιχωμάτων σε διάφανο υλικό. Συνθετικό υλικό αντοχής πολυπροπυλενίου. Ιδανικό για γραφείο ή κομοδίνο. Τύπος ντουί: E14 και θέση για έναν λαμπτήρα. Τροφοδοσία ρεύματος: Εύρος 220 V – 240 V. Κατασκευασμένο εξ ολοκλήρου στην Ευρώπη. Διαστάσεις: Ύψος: 30,00εκ. - Διάμετρος: ø15εκ. Το ABC κομοδίνου φωτιστικό συμπληρώνει τα υπόλοιπα φωτιστικά της συλλογής.\nABC πλαφονιέρα ή απλίκα \nΜεγάλο σε μέγεθος φωτιστικό, ιδανικό για γενικό φωτισμό και θέμα την άλφα-βήτα. Κατασκευασμένο από κρύσταλλο και μέταλλο. Μεταλλική βάση, πλαίσιο στήριξης και έτοιμες υποδοχές για τοποθέτηση. Δυνατότητα τοποθέτησης σε ταβάνι ή τοίχο. Τύπος ντουί: 2 Χ E27 & θέσεις για δύο λαμπτήρες. Τροφοδοσία ρεύματος: Εύρος 220 V – 240 V. Κατασκευασμένο εξ ολοκλήρου στην Ευρώπη. Διαστάσεις: Διάμετρος: ø43εκ.- Βάθος: 8,00εκ. Το ABC φωτιστικό πλαφονιέρα ή απλίκα συμπληρώνει τα υπόλοιπα φωτιστικά της συλλογής.


ΝΕΟ ΡΑΝΤΕΒΟΥ: ΔΕΥΤΕΡΑ - ΠΑΡΑΣΚΕΥΗ στις 21:00\nΣ1 - ΕΠΕΙΣΟΔΙΟ 141 Νεο\nΟ Νικηφόρος έχει στα χέρια του την απάντηση για το ποιος είναι ο πατέρας του. Θα τολμήσει όμως να την αντιμετωπίσει; Ο Αντώνης με τον Γεράσιμο ετοιμάζονται για το μεγάλο χτύπημα εναντίον του Καραπάνου. Στις ενισχύσεις που φτάνουν θα τους περιμένει μια ευχάριστη έκπληξη. Ο Μύρωνας επιστρέφει… επιστρέφει ...\nΣ1 - ΕΠΕΙΣΟΔΙΟ 140\nΟι απαντήσεις που περιμένει ο Νικηφόρος από το τεστ πατρότητας ρίχνουν βαριά τη σκιά τους στη σχέση του με το Μαθιό και τη Βασιλική, ενώ εκείνοι προσπαθούν να δώσουν δύναμη ο ένας στον άλλο. Οι πρωτοβουλίες του παπά Μιχάλη δεν κατευνάζουν τα πνεύματα, ενώ η Καλλιόπη παίρνει την κατάσταση στα χέρια της… ...\nΣ1 - ΕΠΕΙΣΟΔΙΟ 139\nΗ Βασιλική ανακοινώνει στο Νικηφόρο και τον Μαθιό την απόφασή της να κάνουν τεστ DNA. Η Μαρίνα πείθει την Αργυρώ να μείνει όσο το δυνατόν πιο μακριά από τον Αστέρη. Οι αμφιβολίες για την πατρότητα του Νικηφόρου δεν αφήνουν τον Μαθιό σε ησυχία, μία νύχτα του παρελθόντος θα ανασύρει αναμνήσεις που είχαν ...


Έτοιμο το αθλητικό "στολίδι" στην Τεγέα - Οι δηλώσεις, η συγκίνηση και τα επόμενα έργα (vd) - Kalimera Arkadia\nΈτοιμο το αθλητικό "στολίδι" στην Τεγέα - Οι δηλώσεις, η συγκίνηση και τα επόμενα έργα (vd)\nΠαρασκευή, 04 Ιουνίου 2021 19:14\nΈνα όραμα πολλών ετών του Τεγεατικού Συνδέσμου έγινε πραγματικότητα με τα εγκαίνια του ποδοσφαιρικού γηπέδου στην Παλαιά Επισκοπή.\nΑυτό συνέβη το μεσημέρι της Παρασκευής (4/6/2021) με τα επίσημα εγκαίνια του ανακαινισμένου γηπέδου.\nΑπό το 1964 ο Τεγεατικός άρχισε να αγοράζει εκτάσεις για τη δημιουργία ποδόσφαιρού γηπέδου, ενώ το 1988 ο Πρόεδρος του Τεγεατικού Συνδέσμου Αχιλλέας Σβώλος εγκαινίασε το γήπεδο.\nΟ πρόεδρος του Τεγεατικού Συνδέσμου Κώστας Αθανασόπουλος τόνισε: «Το γήπεδο έγινε για να δημιουργήσουμε διεξόδους για τους νέους μας, προσπαθούμε να στηρίξουμε τον αθλητισμό για να αποτελέσει τρόπο ζωής για όλους. Πρόκειται για υψηλών προδιαγραφών γήπεδο, με συνθετικό χλοοτάπητα τελευταίας τεχνολογίας. Ευχαριστώ την Περιφέρεια Πελοποννήσου που ανέλαβε το κόστος των περίπου 270.000 ευρώ. Το γήπεδο ανήκει στον κόσμο της Τεγέας και τα Αρκαδίας, Ευχαριστούμε τον πρώην Περιφερειάρχη Πέτρο Τατούλη και πρώην Αντιπεριφερειάρχη Βαγγέλη Γιαννακούρα και η αρίστη συνεργασία συνεχίστηκε με τον νυν Περιφερειάρχη Παναγιώτη Νίκα και με τον νυν Αντιπεριφερειάρχη Χρήστο Λαμπρόπουλο. Ευχαριστούμε επίσης τον Δήμο Τρίπολης που αναλαμβάνει την υποχρέωση εντός 5 ετών να τοποθετήσει λυόμενες κερκίδες 300 ετών και υφασμάτινα πλέγματα, αποδυτήρια, κυλικείο και τουαλέτες, διαπλάτυνση εισόδου, ηλεκτροφωτισμού, ταρτάν στο στίβο και μια σειρά από άλλες παρεμβάσεις, ενώ θα επιβλέπει και θα συντηρεί το γήπεδο.»\nΟ Αντιπεριφερειάρχης Χρήστος Λαμπρόπουλος μίλησε για ένα σύγχρονο γήπεδο «που το παραλάβαμε σε υψηλό βαθμό αποπεράτωσης και το ολοκληρώσαμε. Ευχαριστούμε για τη συνεργασία, τον Τεγεατικό και τον Δήμο. Το έργο αυτό είναι το πρώτο από μια σειρά αθλητικών έργων σήμερα εγκρίθηκε το αποτέλεσμα του διαγωνισμού για το γήπεδο της Νεστάνης, το ίδιο έγινε και για τη Δημητσάνα.»\nΟ Δήμαρχος Τρίπολης κ. Κώστας Τζιούμης μίλησε για μία σημαντική ημέρα για τον Δήμο Τρίπολης και τόνισε ότι θα ονομαστεί Αθλητικό Κέντρο Τεγεατικού Συνδέσμου και Δήμου Τρίπολης. Ευχαρίστησε τον Τεγεατικό Σύνδεσμο και είπε ένα μεγάλο ευχαριστώ στην πρώην και στη νυν περιφερειακή αρχή, αλλά και σε όλους τους υπηρεσιακούς παράγοντες. «Ο Δήμος Τρίπολης στερείται σύγχρονων ποδοσφαιρικών εγκαταστάσεων. Σύντομα θα υπογράφει σύμβαση για το γήπεδο της ΕΠΣΑ στη Νεστάνη και είμαστε σε συνεργασία με την περιφέρεια και ελπίζουμε αν ενταθεί σύντομα η ανακατασκευή του γήπεδο της Κάρτσοβας. Παρεμβάσεις θα γίνουν και στο γήπεδο του Αστέρα. Παραδίδουμε σήμερα ένα στολίδι στην νεολαία μας».\nΟ Πρόεδρος του Περιφερειακού Συμβουλίου Μανώλης Σκαντζός μίλησε και για το προπονητικό κέντρο στη Βυτίνα που γίνεται μια μεγάλη προσπάθεια για να προχωρήσει, ενώ υπογράμμισε ότι γίνεται εντατική δουλειά για να βελτιωθούν οι αθλητικές υποδομές της Αρκαδίας.\nΤη συγκίνηση του για την εξέλιξη αυτή εξέφρασε ο δημοτικός σύμβουλος και πρώην Δήμαρχος Τεγέας Δημήτρης Βόσνος και τόνισε ότι είναι αρχαιότερο γήπεδο της περιοχής. Ενώ, επεσήμανε ότι η νυν δημοτική και το δημοτικό συμβουλίο θα πρέπει να συνδράμουν για συμπληρωματικά έργα.\nΤΟ ΣΠΟΥΔΑΙΟ ΑΥΤΟ ΕΡΓΟ ΕΙΝΑΙ ΤΑΤΟΥΛΗ - ΓΙΑΝΝΑΚΟΥΡΑ . ΟΙ ΕΠΟΜΕΝΟΙ ΑΠΛΩΣ ΚΑΘΥΣΤΕΡΗΣΑΤΕ ΔΥΟ ΧΡΟΝΙΑ ΤΗΝ ΑΠΟΠΕΡΑΡΩΣΗ ΤΟΥ ! ΓΙΑ ΝΑ ΛΕΜΕ ΤΑ ΠΡΑΓΜΑΤΑ ΜΕ ΤΟ ΟΝΟΜΑ ΤΟΥΣ .\nDoris Σάββατο, 05 Ιουνίου 2021 10:41 Σύνδεσμος σχολίου\nΟ Σκαντζος τι ήθελε εκεί δεν του είχαν πει ότι η Τεγεα δεν έχει ψήφο στην ΕΠΣΑ……?????\nΕισάγετε το όνομά σας...\tΠαρασκευή, 04 Ιουνίου 2021 19:41 Σύνδεσμος σχολίου\nΤα επόμενα έργα θα τα κάνει σίγουρα ο Λαμπρόπουλος και ο Σκαντός όπως και αυτό. τι μας λέτε


Το γράμμα μιας δασκάλας στον αυτιστιστικό μαθητή της | Infokids.com.cy\nΑρχική › Γωνιά του Μαθητή › Το γράμμα αυτής της δασκάλας στον αυτιστικό μαθητή της που απέτυχε στο τεστ είναι για έπαινο\nΠόσες φορές σάς έχει συγκινήσει κάποιος τόσο πολύ, ώστε να θελήσετε να μοιραστείτε αυτή την χαρά σας με όλο τον κόσμο;\nΗ παρακάτω ιστορία είναι το viral των τελευταίων ημερών. Πάρτε χαρτομάντηλα, συνεχίστε την ανάγνωση και θα καταλάβετε αμέσως το γιατί.\nΈνα 11χρονο αυτιστικό αγόρι απέτυχε σε ένα σημαντικό τεστ στο σχολείο του, αλλά αυτό δεν ήταν το γεγονός που έφερε δάκρυα στα μάτια της μαμάς του. Η συγκίνησή της οφειλόταν σε μία κίνηση της δασκάλας του γιου της.\nΣυγκεκριμένα, εκείνη έστειλε ένα γράμμα στον μικρό μαθητή της και η μητέρα του παιδιού μοιράστηκε με τους ακολούθους της στο Twitter, όχι μόνο τη συγκίνηση που ένιωσε όταν το διάβασε, αλλά και μια φωτογραφία του σημειώματος.\nΣτο γράμμα η δασκάλα του παιδιού ξεκαθάριζε, ότι αυτό το τεστ είχε πολύ μικρή σημασία και σίγουρα δεν μπορούσε να μετρήσει τις ικανότητες του μαθητή. Επιπλέον, εξήρε τα χαρίσματα εκείνα του μικρού παιδιού που το έκαναν τόσο ξεχωριστό.\nΣου γράφω για να σε συγχαρώ για τον χαρακτήρα σου και την επιτυχία σου στο τελευταίο, σημαντικό τεστ.\nΟι δασκάλες σου συνεργάστηκαν πολύ όμορφα μαζί σου φέτος, ενώ εσύ έκανες τεράστια πρόοδο.\nΠριν δεις τα αποτελέσματα του διαγωνίσματος θέλω να καταλάβεις, ότι αυτά τα τεστ δεν μπορούν να «μετρήσουν» τα πάντα από εσένα. Είναι σημαντικά και τα πήγες πολύ καλά, αλλά ο Μπεν είναι ικανός για πολλά περισσότερα από αυτό το τεστ. Τα ταλέντα και οι ικανότητές του είναι αυτά που εμείς εδώ στο σχολείο θαυμάζουμε και «μετράμε» καθημερινά.\nΠοια είναι αυτά τα ταλέντα που το τεστ δεν μπορεί να μετρήσει;\nΤα καλλιτεχνικά σου ταλέντα\nΗ ομαδικότητά σου\nΗ ανεξαρτησία σου\nΗ ευγένειά σου\nΗ ικανότητά σου να εκφράζεις τη γνώμη σου\nΤο πόσο καλός φίλος είσαι\nΟι επιδόσεις σου στα αθλήματα\nΟι συζητήσεις που μπορείς να κάνεις\nΟι σχεδιαστικές και δημιουργικές σου ικανότητες\nΗ μουσική σου ικανότητα\nΕίμαστε τόσο χαρούμενες για εσένα. Τα ταλέντα και οι ικανότητές σου σε κάνουν τόσο ξεχωριστό και είναι όλα αυτά που εμείς «μετράμε» σε εσένα. Ξέρουμε, ότι μέσα από αυτά θα συνεχίσεις να εξελίσσεσαι και να γίνεσαι ένας αξιαγάπητος νέος άνδρας. Συγχαρητήρια Μπεν, είμαστε πολύ περήφανες για εσένα…»\nΔείτε το πρωτότυπο σημείωμα της δασκάλας από την Βρετανία:\n— Gail Twist? (@gailtwist) July 9, 2016\nΑντιλαμβάνεστε, τώρα, γιατί το σημείωμα της συγκεκριμένης δασκάλας στον αυτιστικό μαθητή της έχει κερδίσει πάνω από 11 χιλιάδες likes και θετικά σχόλια;\nΠέμπτη, 7 Ιούνιος, 2018 στην κατηγορία Γωνιά του Μαθητή


Ο πιο τραγανός μπακαλιάρος που έχετε φάει ποτέ! Από την Αργυρώ Μπαρμπαρίγου. - Μαγειρική - TV24-MAGAZINE\nΟ πιο τραγανός μπακαλιάρος που έχετε φάει ποτέ! Από την Αργυρώ Μπαρμπαρίγου.\nΜαγειρική 24.03.2018 14:17\nΥλικά Συνταγής Διαβάστε παρακάτω...


Άρθρο Κρητικού διαδηλωτή για τη Μακεδονία: "Συγκέντρωση στο Σύνταγμα και Σουμπερίτες" | Αγώνας της ΚρήτηςΑγώνας της Κρήτης\nΒρίσκεστε εδώ: Αρχική / Θεσεις / Άρθρο Κρητικού διαδηλωτή για τη Μακεδονία: “Συγκέντρωση στο Σύνταγμα και Σουμπερίτες”\nΆρθρο Κρητικού διαδηλωτή για τη Μακεδονία: “Συγκέντρωση στο Σύνταγμα και Σουμπερίτες”\n22/01/2019 2 Σχόλια\nΤου Γιώργου Γυπαράκη *\nΤην Κυριακή ήμουν κι εγώ ένας από τους συγκεντρωμένους στο Σύνταγμα για τη Μακεδονία. Εισέπραξα κι εγώ το πως αντιλαμβάνεται αυτή η κυβέρνηση το δικαίωμα του λαού στη διαμαρτυρία και συνολικά πως αντιλαμβάνεται τη δημοκρατία και την ελεύθερη έκφραση των πολιτών. Έφαγα κι εγώ, όπως και χιλιάδες άλλοι συμπολίτες μας, τα χημικά της “φιλολαϊκής κυβέρνησης”. Πρέπει όμως εδώ να τους συγχαρώ, γιατί τα χημικά τους ήταν αντιρατσιστικά.\nΈπεφταν χωρίς διακρίσεις σε γέρους, γυναίκες και παιδιά. Τα λιγότερα έπεσαν στους περίπου τριάντα γνωστούς-άγνωστους που για άλλη μια φορά σε αγαστή συνεργασία με τις δυνάμεις καταστολής επιχείρησαν τη διάλυση της συγκέντρωσης. Δεν τα κατάφεραν όμως!!!\nΗ στάση όμως της κυβέρνησης με τους τόνους ΑΠΑΓΟΡΕΥΜΕΝΑ χημικά απέναντι στην ειρηνική συγκέντρωση του λαού στην Αθήνα για την υπεράσπιση της Μακεδονίας μας, με πήγε πολλά χρόνια πίσω, σε μια από τις χειρότερες στιγμές του Ελληνισμού. Στους Σουμπερίτες.\nΟι Σουμπερίτες ήταν ένοπλα τάγματα με λιγοστούς, αλλά αδίστακτους Έλληνες εθελοντές με μειωμένη εθνική συνείδηση, αλλά και ποινικούς κρατούμενους, που πρόδωσαν την πατρίδα και υπηρέτησαν τον γερμανικό στρατό κατά τη διάρκεια της Κατοχής. Έπαιρναν εντολές από τη Βέρμαχτ και διακρίθηκαν για τη βιαιότητα και τη σαδιστική συμπεριφορά τους σε βάρος αμάχων συμπατριωτών τους. Πήραν το όνομά τους από τον επικεφαλή τους επιλοχία Φριτς Σούμπερτ.\nΣτην Κρήτη ο χαρακτηρισμός Σουμπερίτης αποτελεί ακόμη βαριά βρισιά· δηλώνει τον υπάνθρωπο, το απόβρασμα, τον χυδαίο προδότη. Κι αυτό γιατί τα μέλη της ομάδας χρησιμοποίησαν κάθε είδος βασανιστηρίου. Έβγαζαν τα νύχια ή τα μάτια των χωρικών για να τους αναγκάσουν να προδώσουν τους αντάρτες ή χάραζαν το σώμα τους με συρμάτινες βούρτσες και μετά άλειφαν τις αιμορραγούσες πληγές με αλάτι…. ενώ σκότωσαν και εκατοντάδες πατριώτες, γυναίκες, γέρους και παιδιά.\nΑν εσύ, κύριε πρωθυπουργέ, έχεις αποφασίσει σήμερα να γίνεις ο “Νέος Σούμπερτ” και οι δυνάμεις καταστολής και προπαγάνδας που ελέγχεις οι “Νέοι Σουμπερίτες” σου, καλά θα κάνεις να διδαχτείς από την ιστορία. Γιατί τόσο ο Σούμπερτ όσο και σχεδόν το σύνολο των Σουμπεριτών είχαν το ίδιο τέλος. Και η ιστορία…… πάντα επαναλαμβάνεται !!!!!!\n* μέλος του Παγκρήτιου Δικτύου Δυνάμεων Αντίστασης και Αλληλοβοήθειας (ΠΑ.Δ.ΔΥ.Α.Α.)\nΠροηγουμενο αρθρο Βγήκε και ο Σκουρλέτης … (στερνή μου γνώση να σ’ είχα πρώτα)\nΕπομενο αρθρο Ένα αλλιώτικο κάλεσμα, μία αλλιώτικη ΕΥΧΗ για το νέο έτος – Άρθρου του προέδρου του Εμπορικού Συλλόγου Χανίων\nΓιώργη ξέρεις ότι δεν είμαι ΣΥΡΙΖΑ, οι Σουμπεριτες ήταν και είναι πρόγονοι των συγκεκριμένων που κάναν τα συγκεκριμένα επεισόδια και έχουν αποτυπωθεί … αν παρόλα αυτά δεν βλέπεις ποιοι είναι πραγματικά , ελπίζω να μην το κάνεις από πολιτικό συμφέρον μια τέτοια παράφραση της ιστορίας είναι το λιγότερο προσβολή για όσους αγωνίστηκαν απέναντι τους και πέθανανε τότε …\nΔες εδώ δεν μπορεί να αμφισβητηθεί ούτε η εικόνα, ούτε το site, ούτε το στυλ των “δήθεν” “ούτε ναζί ούτε κουμουνιστές”… Που μοιάζει πολύ στα απολιτικ που και εσύ ο ίδιος πολλές φορές έχεις εκφράσει… Δεν υπάρχουν δύο άκρα ούτε δύο φασισμοί, ένας είναι και εξυπηρετεί το συμφέρον των λίγων, των πλουσίων, των εκμεταλλευτών, ούτε των φτωχών ούτε των εργατών… https://omniatv.com/853444664\n24/01/2019 - 02:06\nΚαταρχήν Λάμπρο μπορείς να μου εξηγήσεις τη σπόντα περί πολιτικού συμφέροντος, η οποία είναι άκρως προσβλητική. Από που προκύπτει; Αυτό είναι ορισμός της γκεμπελίστικης προπαγάνδας. Επίσης δεν είσαι Σύριζα αλλά είσαι ΚΕΕΡΦΑ, το οποίο δεν αναφέρεις.\nΕγώ έχω ξεκάθαρα δηλώσει πατριωτική αναρχία. Δε γουστάρω το σύστημα τους και επιθυμώ άμμεση δημοκρατία χωρίς κόμματα και αποκόμματα και μπουρδοιδεολογίες που σκοπό έχουν να χωρίζουν τους ανθρώπους. Θέλω τη πατρίδα μου ελεύθερη από ξένα συμφέροντα και οικονομικά συμφέροντα και δε γουστάρω το φασισμό από όπου και αν προέρχεται, γιατί ίδιος είναι ο φασισμός είτε προέρχεται από τη μια, είτε προέρχεται από την άλλη πλευρά. Και δε μπορώ να καταλάβω πως γίνεται κάποιος να μη καταδικάζει φασιστικές επιθέσεις απέναντι σε απλό κόσμο που εκφράζει την αγάπη του για τη πατρίδα του. Γιατί η βία και τα χημικά απέναντι σε ειρηνικούς πολίτες (ακόμα και παιδιά) που κρατάνε τη σημαία της πατρίδας τους και τραγουδάνε τον εθνικό ύμνο θα έπρεπε να είναι καταδικαστέα από όλους τους υγειά σκεπτόμενους πολίτες. Και η έλλειψη δημοκρατίας στο τόπο μας, όπου μια χούφτα ανθρωπαριων με παράνομες και χουντικές διαδικασίες αποφασίζει ενάντια στη θέληση του λαού θα έπρεπε επίσης να ήταν καταδικαστέα από όλο το δημοκρατικό κόσμο. Μόνο φασίστες τα επικροτούν και δεν τα καταδικάζουν αυτά.\nΤο που ανήκαν οι Σουμπερίτες το ξέρω πολύ καλά και δεν έχω κάνει καμία παράφραση της ιστορίας στο κείμενο. Και στη δική μου οικογένεια υπήρχε θάνατος από Σουμπερίτες σε μιτάτο έξω από την Ασή Γωνιά και αργότερα αυτούς τους Σουμπερίτες τους έβρισκαν σε χαντάκια. Οι νεοσουμπερίτες όμως ιδεολογικά βρίσκονται στην απέναντι πλευρά από τους παλιούς. Και τόσο οι νέοσουμπερίτες όσο και οι ορίτζιναλ τρώνε σανό και δε βλέπουν ότι έχουν κοινά αφεντικά που τους χρησιμοποιούν. Και Σουμπερίτες δεν τους έλεγαν λόγω της ιδεολογικής τους ταυτότητας, αλλά λόγω της βίας και των εγκληματικών πράξεων τους. Για να αποκαλεστεί κάποιος Σουμπερίτης δεν μετράει η ιδεολογική του ταυτότητα, αλλά οι πράξεις του που τον χαρακτηρίζουν.\nΚαι όσο για τα επεισόδια που έγιναν ψάξε να βρεις τους ενόχους στα πληρωμένα ξένα πρακτόρια του Σόρος, στους χρυσαυγίτες και στους κρυμμένους αστυνομικούς και αναρωτήσου γιατί η αστυνομία δεν τους συνέλαβε ενώ άνετα μπορούσε. Και πες μου εμένα τι σχέση έχουν αυτοί με τους πατριώτες και γιατί υπάρχει αυτή η αγωνιώδες προσπάθεια γκεμπελίστικης προπαγάνδας και ταύτισης. Με τα σκατά οι πατριώτες δεν έχουν καμία σχέση, είτε αυτά προέρχονται εκ των δεξιών, είτε εκ των αριστερών, τόσο απλά.


Κολοκύθες Archives - Isofruit\n16.1. Κολοκύθες - Γενικές πληροφορίες 16.1.1. Εισαγωγή Η κολοκυθιά είναι αγγειόσπερμο, δικότυλο, αναρριχητικό φυτό που ανήκει στην οικογένεια των κολοκυνθοειδών (Cucurbitaceae). Η προέλευση της ...\nΗ επίδραση των αερίων στις αποθηκευμένες κολοκύθες μέσα στους ψυκτικούς θαλάμους.\nΑιθυλένιο Η παρουσία του αυξάνει την αναπνοή, αποκόπτει το στέλεχος του καρπού και επιταχύνει την αποσύνθεση. Διοξείδιο του άνθρακα Η παρουσία του διοξειδίου του άνθρακα σε μικρές συγκεντρώσεις, ...\nΣημαντικές Συμβουλές για την ιδανική απόδοση της συντήρησης κολοκύθων σε Ψυκτικούς Θαλάμους.\nΜην αποθηκεύετε σε θερμοκρασία μικρότερη των 10ο C, γιατί δημιουργούνται τραυματισμοί από την ψύξη. Μην αποθηκεύετε σε θερμοκρασία μεγαλύτερη των 15ο C, γιατί δημιουργούνται απώλειες βάρους, ...\nΠροετοιμασία – Διαχείριση των κολοκύθων πριν και κατά τη διάρκεια της αποθήκευσης σε Ψυκτικούς Θαλάμους (με λίγα λόγια).\nΓια την τοποθέτηση των προϊόντων μέσα στον Ψυκτικό Θάλαμο προτείνεται: 1) Τα προϊόντα να τοποθετούνται σε συσκευασίες που αερίζονται πολύ καλά, ώστε ο ψυχρός αέρας να περνά μέσα από αυτά και να ...


Δώρα Κώνστα: "Τα έργα τέχνης αποτελούν ανάσα ζωής στη δύσκολη πραγματικότητα που βιώνουμε" - Polis Magazino\nΠως και πότε ξεκινήσατε να ασχολείστε συστηματικά με τη ζωγραφική; Η επαφη μου με την τεχνη ξεκινησε απο τα παιδικα μου χρονια, μια και στο περιβαλλον μου ο πατερας μου ειναι ενεργος ζωγραφος αυτοδιδακτος, οι παππουδες μου ηταν τεχνιτες φυσιτου γυαλιου κι επιπλεον εχω και 2 θειες ζωγραφους. Αντεγραφα τα σχεδια απο τις καρτες μια και υπηρχαν πολλοι ναυτικοι στο σοι μου. Κατοπιν μεγαλωνοντας αντεγραφα εργα μεγαλων ζωγραφων. Η μητερα μου με εγραψε σε μαθηματα ζωγραφικης και σχεδιου στο Δημο Κερατσινιου με δασκαλο τον Αντωνη Πολιτακη. Στην εφηβεια μου βρεθηκα στη σχολη της Τηνου με δασκαλους τον κο Τ. Αριδα ζωγραφικη, Κο Μανιατακο Γλυπτικη, Κο Σινικο Μαρμαρο. Βεβαια σταθμος στις αναζητησεις μου κατεχει η ΑΣΚΤ Αθηνων αρχικα στο εργαστηριο του Κου Γιαννη Ψυχοπαιδη και μετα στο εργαστηριο του Κου Αγελλου Αντωνοπουλου, απ’ οπου και αποφοιτησα.\nΣε ποιο ρεύμα ή κίνημα θα εντάσσατε τα έργα σας; Κατα τη διαρκεια των σπουδων μου περιπλανηθηκα και δοκιμασα διαφορα πραγματα τοσο στη ζωγραφικη οσο και στη γλυπτικη. Αυτη την στιγμη τα εργα μου ειναι επιρρεασμενα απο τον αφηρημενο Γερμανικο εξπρεσιονισμο.\nΑπό που αντλείτε την έμπνευσή σας; Συμμαχος μου σε αυτη την αναζητηση ειναι η ποιηση πρωτιστως, το σινεμα και το θεατρο. Τεχνες που δινουν ανελλιπως τροφη στο μυαλο και στην ψυχη. Αλλα και η παρατηρηση και το να κρατω σημειωσεις καθημερινα σε ο,τι μου κεντριζει το ενδιαφερον.\nΥπάρχουν προσωπικότητες ή άλλοι καλλιτέχνες που έχουν επηρεάσει το έργο σας; Μελετησα καλλιτεχνες οπως ο Rothko, Williem, De Kooning, Jackson Pollock, Newman & Helen Frankenthaler. Οπου η χειρονομια και το χρωμα παιζουν πρωταρχικο ρολο στα εργα τους.\nΠοιά είναι η μεγαλύτερη πρόκληση που έχετε θέσει στον εαυτό σας ως καλλιτέχνης; Για εμενα προκληση ειναι το καθε λευκο κομματι χαρτι, το καθε ασπρο τελαρο, το καθε κομματι πηλου ή μεταλλου, στην προσπαθεια μου, να τους δωσω ζωη μετουσιωνοντας την καθημερινοτητα και μεταβολιζοντας την με συνεπεια ωστε να παρει μορφη.\nΠόσο αποδεκτή είναι η Τέχνη στην Ελλάδα σήμερα και τι ρόλο καλείται να παίξει στο δημόσιο χώρο; Πιστευω οτι η τεχνη στην Ελλαδα περναει κριση σε ολες τις μορφες της. Η Πολιτεια απαξιωνει τους καλλιτεχνες. Απο την αλλη εχοντας δουλεψει στον τομεα τοιχογραφιες εσωτερικων και εξωτερικων χωρων, βλεπω, νιωθω και αισθανομαι οτι κοσμος αγκαλιαζει την τεχνη. Και πιστευω οτι τα εργα σε δημοσιους χωρους ειναι απαραιτητα γιατι μας κανουν να ονειρευομαστε και ενιοτε μας προβληματιζουν. Τα εργα τεχνης αποτελουν ανασα ζωης στην δυσκολη πραγματικκοτητα που βιωνουμε. Φανταστειτε ποσο φτωχη και μιζερη θα ηταν η ζωη μας χωρις, ζωγραφικη, μουσικη, θεατρο, σινεμα, βιβλια…!!!!\nΠοιά είναι τα μελλοντικά σας σχέδια; Ετσι οπως ειναι η κατασταση σημερα τα σχεδια μου ειναι ευμεταβλητα. Το σιγουρο ειναι οτι ζωγραφιζω πολυ, διαβαζω πολυ και ακουω πολυ μουσικη και ταυτοχρονα αφουγκραζομαι τους ηχους της ζωης προσπαθωντας να τους μετουσιωσω σε εργο.\nΠροηγούμενο άρθροΆντζελα Γκερέκου: “Ο Κυριάκος Μαριδάκης είναι ένας ΕΛΛΗΝΑΣ με ΟΡΑΜΑ που αγαπά με πάθος την ΕΛΛΑΔΑ μας”\nΕπόμενο άρθροΠαμπόρη Ελένη “ABANOS ART”: “Η έμπνευσή μου είναι το ίδιο το έπιπλο, το οποίο καλούμαι να επισκευάσω”


Σημαντικό ζήτημα προκύπτει για τον Γ. Βαγιωνά ύστερα από ανακοίνωση του ΣΥΡΙΖΑ - HalkidikiPost\nΣημαντικό ζήτημα προκύπτει για τον Γ. Βαγιωνά ύστερα από ανακοίνωση του ΣΥΡΙΖΑ\nΜείζων πολιτικό ζήτημα έχει ανακύψει μετά την ανακοίνωση του ΣΥΡΙΖΑ αλλά και της υπεύθυνης Τουρισμού του Κόμματος Κατερίνας Νοτοπούλου προς τον Βουλευτή της Νέας Δημοκρατίας Γιώργο Βαγιωνά. Ούτε λίγο ούτε πολύ τον καταγγέλλει για πρακτικές Γκόρτζου ενώ αποκαλύπτει πως ο νέος διοικητής του Νοσοκομείου Χαλκιδικής στον Πολύγυρο είναι κουμπάρος του κου Βαγιωνά… Αιτία αυτής της ανακοίνωσης ήταν συνέντευξη του Βουλευτή που τόνισε ότι δεν έπρεπε οι φορείς να απευθυνθούν στον Πρωθυπουργό για τα ζητήματα υγείας. Θυμίζουμε ότι μεταξύ άλλων την επιστολή αυτή υπέγραψαν ο τομεάρχης τουρισμού της ΝΔ και υποψήφιος Βουλευτής στην Χαλκιδική Γρηγόρης Τάσιος όπως και ο “γαλάζιος” Πρόεδρος του Επιμελητηρίου Χαλκιδικής Γιάννης Κουφίδης μεταξύ άλλων. Σαφώς και υπάρχει σοβαρό πολιτικό ζήτημα για αυτή την παρέμβαση του κου Βαγιωνά που ύστερα από μια μεγάλη περίοδο πολιτικής αφωνίας την ίδια ώρα που τα προβλήματα της Χαλκιδικής είναι μεγάλα, να βρίσκεται στην επικαιρότητα για το θέμα της υγείας και μάλιστα με αρνητικό τρόπο. Περιμένουμε να δούμε αν θα έχει αντίδραση. α\n“Η Κυβέρνηση της υποκρισίας, των κολλητών και των κουμπάρων είναι State of mind”, αναφέρει μεταξύ άλλων σε ανακοίνωση της η Κατερίνα Νοτοπούλου Τομεάρχης Τουρισμού της ΚΟ του ΣΥΡΙΖΑ.\nΑφορμή, σύμφωνα με την ανακοίνωση του ΣΥΡΙΖΑ είναι οι είναι οι πολιτικές παρεμβάσεις που ακολούθησαν την επιστολή φορέων της Χαλκιδικής οι οποίοι εξέφραζαν τις ανησυχίες τους για την υγειονομική ικανότητα της περιοχής.\nΜάλιστα στην ανακοίνωση της η κ.Νοτοπούλου κάνει λόγο για “πολιτικές πρακτικές εποχής Γκόρτσου”.\n“Επιστολή στον πρωθυπουργό με την οποία εκφράζονται σοβαροί φόβοι για την πραγματική υγειονομική ικανότητα της Χαλκιδικής να διαχειριστεί πιθανά περιστατικά κορωνοϊού με την επανέναρξη της τουριστικής περιόδου προσυπογράφουν οι πρόεδροι των φορέων της Χαλκιδικής, του Ιατρικού Συλλόγου Χαλκιδικής, του Επιμελητηρίου Χαλκιδικής, της Ομοσπονδίας Τουριστικών Καταλυμάτων Χαλκιδικής, της Ένωσης κάμπινγκ Χαλκιδικής, αλλά και της Ένωσης Ξενοδοχείων Χαλκιδικής.\nΥ.Γ: Έσπευσε βέβαια να “επαναφέρει” στην τάξη τον κ. Τάσιο και να τον “διορθώσει” ο βουλευτής Χαλκιδικής της ΝΔ κ. Βαγιωνάς δηλώνοντας πως οι φορείς δεν πρέπει να εκφράζουν τους προβληματισμούς τους δημοσίως απέναντι στην κυβέρνηση, αλλά να κρύβουν τα προβλήματα κάτω από το χαλί!\nΔεν διστάζει μάλιστα να υπερηφανευτεί για τον “κολλητό” και κουμπάρο του διοικητή του νοσοκομείου! Πολιτικές πρακτικές εποχής Γκόρτσου.\nΗ Κυβέρνηση της υποκρισίας, των κολλητών και των κουμπάρων είναι State of mind”.


Παλιοπόρτας: «Θα έπρεπε να ζούνε σε στάβλους» - Onsports.gr\nOnsports Team\t28 Απριλίου 2012, 23:28\nΠαλιοπόρτας: «Θα έπρεπε να ζούνε σε στάβλους»\nΜε «βαριές κουβέντες» ο πρόεδρος του Φοίνικα Σύρου Δημήτρης Παλιοπόρτας κάνει λόγο στο Onsports για την επίθεση που δέχτηκε, όπως ο ίδιος αναφέρει από οπαδούς του Ηρακλή.\n«Δέχτηκα πέντε κροτίδες προτού μπω στο γήπεδο. Υποφέρω από σκλήρυνση κατά πλάκας αλλά αυτοί δεν σέβονται ούτε ανθρώπους με ειδικές ανάγκες. Δεν είναι άνθρωποι , είναι ζώα και θα πρέπει να ζουν σε στάβλους», δήλωσε ο πρόεδρος της ομάδας βόλεϊ του Φοίνικα Δημήτρης Παλιοπόρτας αναφορικά με τη συμπεριφορά των οπαδών του Ηρακλή στο κλειστό της Μίκρας την ώρα που είχε προγραμματιστεί ο 5ος τελικός του πρωταθλήματος της Volleyleague, ανάμεσα στην ομάδα της Σύρου και στον «γηραιό».\nΚαι συνέχισε: «Ο Φοίνικας ήθελε να παίξει αλλά δεν τον αφήνουν. Έγιναν έκτροπα, ήταν πολεμική η ατμόσφαιρα και έτσι ο Καραμπέτσος διέκοψε το παιχνίδι, περιμένοντας τώρα πότε θα οριστεί το επόμενο».\nΟ Δημήτρης Παλιοπόρτας αναφέρθηκε με «βαριές κουβέντες», όχι μόνο κατά των οπαδών του Ηρακλή αλλά και της ίδιας της ομάδας. «Ένας Ηρακλής καθυστέρησε την έναρξη του πρωταθλήματος, ένας Ηρακλής είχε θέμα με τα ασφαλιστικά, οπότε μας βλέπω να παίζουμε τον τελικό τα Χριστούγεννα. Δεν λέω, θα είναι και εορταστικό το κλίμα… Τα πάντα για τον Ηρακλή και τους χούλιγκαν που έχει».\nΟ πρόεδρος του Φοίνικα σχολίασε ακόμα: «Δεν μπορούν να εξαρτώνται τα πάντα από τον Ηρακλή που χρωστά σε παίκτες και προς το δημόσιο και να την πληρώνουμε εμείς. Εάν θέλουν τόσο πολύ το πρωτάθλημα, τότε να τους δώσουμε την κούπα και να πάρω τους παίκτες μου για να φύγω, έτσι ώστε να μην κινδυνεύσουν ανθρώπινες ζωές. Εμείς στη Σύρο ήμασταν φιλόξενοι, αυτοί είναι ζώα. Εγώ δεν χρωστάω, αυτοί χρωστάνε», κατέληξε.


Ίντερ και Μπρόζοβιτς... θα προχωράνε μαζί! - Sportsking.gr\nΊντερ και Μπρόζοβιτς… θα προχωράνε μαζί!\nΤο μίνι σίριαλ ανανεώσης του συμβολαίου του Μαρσέλο Μπρόζοβιτς με την Ίντερ θα έχει happy end.\n11.01.2022 | 03:00\nΈτοιμος να ρίξει «άγκυρα», τελικά, στο Μιλάνο και την Ίντερ είναι ο Μαρσέλο Μπρόζοβιτς. Παρά το γεγονός πως το προηγούμενο διάστημα φαινόταν το χάσμα ανάμεσα στις δύο πλευρές να μην γεφυρώνεται, εντούτοις η κατάσταση άλλαξε άρδην. Οι δύο πλευρές βρήκαν σημείο επαφής και πλέον σύσσωμος ο ιταλικός Τύπος αναφέρει πως το deal για νέο συμβόλαιο είναι προ των πυλών.\nΣύμφωνα με τις τελευταίες πληροφορίες, η πρόταση αφορά ετήσιες απολαβές που θα φτάνουν τα 6.5 εκατ. ευρώ. Συν μπόνους επίτευξης στόχων προσωπικών και ομαδικών. Ο Κροάτης άσος ζητούσε περίπου 7 «χαρτιά» για κάθε χρόνο προκειμένου να υπογράψει. Τελικώς, ανέβηκαν λίγο οι «νερατζούρι», πέφτει λίγο και εκείνος και ο «γάμος» έρχεται!\nΜετά το Σούπερ Καπ με τη Γιουβέντους, θα υπάρξει το.. τελικό ραντεβού της πλευράς του ποδοσφαιριστή με τους ανθρώπους της Ίντερ. Σε αυτό, δε, λέγεται πως θα δώσει το «παρών» και ο ιδιοκτήτης του συλλόγου, Στίβεν Ζανγκ, αφού είναι μεγάλος φαν του 29χρονου. Όπως το ίδιο συμβαίνει και με τον προπονητή του, Σιμόνε Ιντζάγκι. Άλλωστε, από όταν ανέλαβε, έχει διατηρήσει βασικό και αναντικατάστατο τον Μπρόζοβιτς.\nΟ διεθνής χαφ κλείνει 7 χρόνια παρουσίας στο Μιλάνο. Αποκτήθηκε τη χειμερινή μεταγραφική περίοδο του 2015 και όπως όλα δείχνουν θα… γεράσει εκεί. Δεν είναι απίθανο η Ίντερ να γίνει και η μοναδική ομάδα στην οποία θα έχει αγωνιστεί σε όλη την καριέρα του, εκτός Κροατίας. Δεδομένου πως πήρε μεταγραφή στα 22 του, τώρα είναι 29 και θα υπογράψει, εκτός συγκλονιστικού απροόπτου, νέο τετραετές συμβόλαιο.


Ψηλά η ΑΕΚ, πρώτη νίκη για Fast Break! - Age Of Basketball\nHome / Πάνος Ζαχαρογιάννης 2012-13 / Ψηλά η ΑΕΚ, πρώτη νίκη για Fast Break!\nΔΕΥΤΕΡΟΣ ΟΜΙΛΟΣ – Με δύο νίκες συνέχισε η ΑΕΚ Περιστερίου την πορεία της στον δεύτερο όμιλο του ερασιτεχνικού πρωταθλήματος «Πάνος Ζαχαρογιάννης». Κέρδισε με 81-62 τους C-Drifters για την 5η αγωνιστική, αγωνιστική για την οποία επίσης οι Byron Celtics κέρδισαν 76-55 το Μπάχαλο. Για την 7η αγωνιστική, οι Halia Mavericks κέρδισαν με 50-47 τους C-Drifters.\nΌλοι οι υπόλοιποι αγώνες ανήκαν στην 6η αγωνιστική, με την ΑΕΚ Περιστερίου να επικρατεί με 94-63, τα Κουλουβάχατα να μένουν αήττητα, 79-49 τους Ασυμβίβαστους και τους Ready 2 fire να συγκατοικούν την κορυφή, 75-44 τους Whiskago Bulls. Οι Buzzer Beeeres αμέσως από κάτι με το 54-41 επί των Δικαστών, Ο Ρεμπελιακός χάρισε στους Remal Madri την πρώτη τους ήττα με 74-62, οι Fast Break έκαναν την πρώτη τους νίκη, 51-35 τους Rolling Stones, ενώ οι Byron Celtics συνεχίζουν την άνοδό τους στον πίνακα, 56-46 τους Divers.\nΑΕΚ ΠΕΡΙΣΤΕΡΙΟΥ – C-DRIFTERS 81-62\n(28-16, 46-29, 65-44, 81-62)\nΓια την 5η αγωνιστική η ΑΕΚ Περιστερίου κέρδισε με 81-62 τους C-Drifters παίρνοντας από νωρίς τον έλεγχο του αγώνα. Στο πρώτο δεκάλεπτο η ΑΕΚ Περιστερίου μπήκε με τον Κουφογιάννη, τον Καραθανάση και τον Πετσανά με 11-2 στο ματς, μέχρι ο Μπίτσικας να διακόψει το σερί. Ο Γκότσης και ο Μπίτσικας ήταν που μείωσαν σε 15-8 για τους C-Drifters, αλλά ο Πετσανάς και ο Παληός έφεραν την ομάδα τους στο 22-8. Ο Γκότσης απάντησε με τον Κουτσοβασίλη για το 23-15, για να κλείσει το πρώτο δεκάλεπτο στο 28-16 από τον Γκότση για τους C-Drifters.\nΣτη δεύτερη περίοδο, η διαφορά ανέβηκε ακόμα περισσότερο, με τον Φέτση και τον Ανανίδη η ΑΕΚ Περιστερίου πήγε στο 40-20, με τους C-Drifters να μην έχουν σταθερό σκορ. Ο Γκότσης και ο Ξενόφος σκόραραν για το 43-25, αλλά με τον Φέτση και τον Γεωργακόπουλο το πρώτο ημίχρονο τελείωσε στο 48-29.\nΣτην 3η περίοδο η διαφορά από τον Καραθανάση, τον Φέτση και τον Καρούσο πήγε στους 25 πόντους, 57-32, για να απαντήσει ο Ξενόφος με τον Γκότση και να κάνει ο Κουτσοβασίλης το 57-42 για το 0-10 των C-Drifters. Όμως, ο Ανανίδης και ο Κουφογιάννης ήταν που έγραψαν το 65-44 στο τέλος της περιόδου για την ΑΕΚ Περιστερίου. Ο Γκότσης μείωσε σε 67-49, αλλά η ΑΕΚ Περιστερίου ήλεγξε τον αγώνα ως το τέλος, με τον Καρούσο, τον Κουφογιάννη και τον Φέτση πήγε στο 79-55, για να κλείσουν τον αγώνα ο Φέτσης με τον Μπιλίτση και τον Μπιράκο στο 81-62.\nΓια την ΑΕΚ Περιστερίου ο Καραθανάσης είχε 17 πόντους, ο Φέτσης 13, ο Καρούσος 12, ο Πετσανάς 11, ο Ανανίδης 9 και ο Κουφογιάννης 8. Για τους C-Drifters ο Γκότσης είχε 30 πόντους, ο Κουτσοβασίλης 9 και ο Μπιλίτσης 7.\nΑΕΚ Περιστερίου (Καφαντάρης): Καρούσος 12, Γεωργαλάς Σ., Παληός 5, Κουφογιάννης Χ. 8, Ιωαννίδης Σ. 3, Καραθανάσης Θ. 17 (1), Πετσανάς Δ. 11 (2), Ανανίδης Ν. 9 (2), Γεωργακόπουλος Π. 3, Φέτσης 13 (2).\nC-Drifters: Κουτσοβασίλης 9, Ξενόφος Μ. 4, Μπιλίτσης 7, Πίτσικας Ε. 6, Τρίνατος, Μπιράκος 6, Γκότσης 30 (1), Κατσαρής.\nΔΙΚΑΣΤΕΣ – BUZZER BEERES 41-54\n(10-8, 27-30, 31-45, 41-54)\nΟι Buzzer Beeres κέρδισαν με 41-54 τους Δικαστές παίρνοντας τον έλεγχο στο δεύτερο ημίχρονο. Το παιχνίδι ήταν κλειστό στο ξεκίνημά του, με τον Μπερτσιά και τον Χρυσόστομο οι Buzzer Beeres προηγήθηκαν με 2-6, για να απαντήσουν οι Δικαστές και με τους Στρατηγάκο, Ιωάννου και Τούμπα να πάνε στο 10-8 στο τέλος της πρώτης περιόδου.\nΣτο δεύτερο δεκάλεπτο ο Μπερτσιάς και ο Χρυσόστομος με τρίποντο έφεραν τους Buzzer Beeres στο 10-14, με τους Δικαστές να παίρνουν σκορ από Βλαζάκη και Συκαρά για να πάρουν προβάδισμα, 17-16. Όμως, ακολούθησε σερί από τους Buzzer Beeres με τον Βλαχάκη και τον Σιδερίδη, σερί που τους έφερε στο 17-25, ενώ μετά από την απάντηση του Τούμπα, ο Τραχάνης έβαλε τους 7 τελευταίους πόντους της ομάδας του στην περίοδο για το 25-30 με τον Τούμπα να απαντά για το 27-30.\nΣτην 3η περίοδο η άμυνα των Buzzer Beeres ήταν που έκανε τη διαφορά, μέχρι να σκοράρουν οι Δικαστέςο Χρυσόστομος και ο Αρτόπουλος είχαν φέρει την ομάδα τους στο 27-37, ενώ μετά το καλάθι του Συκαρά οι Buzzer Beeres πήγαν με τρίποντα από Σιδερίδη και Τραχάνη στο 29-45. Στο 4ο δεκάλεπτο οι Δικαστές με σερί 7-0 από Βλαζάκη, Τούμπα και Βαζαίο μείωσαν σε 36-45, αλλά τα καλάθια από Τραχανη και Χρυσόστομο έγραψαν το 37-50 με το παιχνίδι να κρίνεται οριστικά ως προς τον νικητή. Ο Στρατηγάκος και ο Βαχάκης ήταν που σκόραραν εκατέρωθεν για το τελικό 41-54.\nΓια τους νικητές ο Τραχάνης είχε 16 πόντους, ο Χρυσόστομος 15, ο Βλαχάκης 8 και ο Μπερτσιάς 7. Για τους Δικαστές ο Τούμπας είχε 13 πόντους και ο Συκαράς 12.\nΔικαστές (Συκαράς Χ.): Στρατηγάκος Π. 5 (1), Τούμπας Γ. 13, Συκαράς Σ. 12, Βαζαίος Γ. 2, Βλαζάκης Κ. 6, Καραμπέτσος Κ., Ιωάννου Α. 2, Χατζηγεωργίου Α. 1.\nBuzzer Beeres (Μακρή Β.): Παρασκευόπουλος Γ., Σιδερίδης Ε. 5 (1), Αρτόπουλος Γ. 3 (1), Μπερτσιάς Π. 7, Τραχάνης Α. 16 (2), Βλαχάκης Γ. 8, Χρυσόστομος Δ. 15 (1).\nWHISKAGO BULLS – READY 2 FIRE 44-75\n(12-16, 21-37, 27-50, 44-75)\nΟι Ready 2 fire παρέμειναν αήττητοι μετά τη νίκη τους με 44-75 επί των Whiskago Bulls, σε ματς όπου πήραν διαφορά μετά τα μισά της δεύτερης περιόδου. Το παιχνίδι ξεκίνησε με 0-4 για τους νικητές από Κουράκο Αν. και Αντίοχο, με τους Whiskago Bulls να απαντούν με τον Δημπούρλιαγκα και τον Κρίθημο για το 8-4. Οι Ready 2 fire με τρίποντα από τον Καραμανιώλα ισοφάρισαν σε 10-10 το ματς, ενώ ο Μανάζης τους έφερε στο 12-16 στο τέλος της πρώτης περιόδου.\nΣτο δεύτερο δεκάλεπτο με το τρίποντο του Κρίθημου οι Whiskago Bulls μείωσαν σε 15-16, αλλά ακολούθησε ένα σερί 0-14 για τους Ready 2 fire, με τον Παππά, τον Κουράκο Αν. και τον Καραμανιώλα για το 15-30. Μετά το 19-32 από τον Κρίθημο και το 21-34 από τον Τσιλώνη, οι Ready 2 fire με τον Βαραμέντε και τον Αντωνίου πήγαν στο 21-37 του ημιχρόνου.\nΣτην 3η περίοδο η διαφορά ανέβηκε στο 21-42 από τον Βαραμέντε και τον Κουράκο Αν., με τους Whiskago Bulls να απαντούν με δύο τρίποντα του Μακρυγιάννη για το 27-44. Η περίοδος έκλεισε με τον Μανάζη και τον Βαραμέντε να πηγαίνουν την ομάδα του στο 27-50. Στην 4η περίοδο οι Whiskago Bulls με τον Γεωργαλή, τον Μακρυγιάννη να βάζει άλλα δύο τρίποντα και τον Δημπούρλιαγκα, μείωσαν σε 38-54, για να απαντήσουν οι Ready 2 fire με τον Παππά και τον Καραμανιώλα για το 38-62. Στο 40-67 πήγε τους νικητές ο Βαραμέντες, με τον Κρίθημο και τον Μακρυγιάννη να κάνουν το 44-71 και το τελικό σκορ να διαμορφώνει ο Κουράκος Αν..\nΓια τους νικητές ο Κουράκος Αν. είχε 21 πόντους, ο Καραμανιώλας 19, ο Παππάς 13, ο Βαραμέντες 11 και ο Μανάζης 9. Για τους Whiskago Bulls ο Μακρυγιάννης είχε 14 πόντους, ο Κρίθημος 12 και ο Δημπούρλιαγκας 8.\nWhiskago Bulls (Φουσέκης Π.): Κρίθημος Α. 12 (2), Μακρυγιάννης Κ. 14 (4), Φουσέκης Π., Δημόπουλος Π., Γεωργαλής Κ. 2, Χουδελούδης Κ., Δημπούρλιαγκας Δ. 8, Καραΐσκος Σ., Μιλσής Ν. 1, Τσιλώνης Π. 5.\nReady 2 fire (Παππάς): Αντίοχος Α., Αντωνίου Χ. 2, Βαραμέντες Δ. 11 (3), Μανάζης Σ. 9, Καραμανιώλας Χ. 19 (3), Κουράκος Αν. 21, Παππάς Σ. 13 (1).\nΡΕΜΠΕΛΙΑΚΟΣ – REMAL MADRI 74-62\n(13-16, 29-35, 53-48, 74-62)\nΟ Ρεμπελιακός κέρδισε τους Remal Madri με 74-62 σε έναν αγώνα που κρίθηκε στο τέλος του, καθώς ως τα μισά της 4ης περιόδου οι δυο ομάδες συμβάδιζαν στο σκορ. Το παιχνίδι ξεκίνησε με τον Ρεμπελιακό να προηγείται με 8-3 με τρίποντα από τους Ροδίτη Α. και Κοντογεώργη. Οι Remal Madri απάντησαν με τον Βιλλιώτη για το 9-7, ενώ ο Παπαδόπουλος ισοφάρισε σε 10-10, με την ομάδα του να παίρνει από τον Μαζιώτη και τον Αλαφούζο το προβάδισμα στο τέλος της περιόδου με 13-16.\nΣτο 2ο δεκάλεπτο ο Ρούσσος έφερε τους Remal Madri, με τον Ρεμπελιακό να απαντά με τον Καρρά και τον Λαρεντζάκη για να μειώσει και να προσπεράσει με τον Φλόκαλη και τον Ροδίτη Α. σε 23-20. Με 4 πόντους από Καρά και Παπαδόπουλο οι δυο ομάδες βρέθηκαν ισόπαλες στο 27-27, με τους Remal Madri στο τέλος του ημιχρόνου να παίρνουν τρίποντο από τον Χιωνά και σκορ από Μαζιώτη, Παπαδόπουλο για το 29-35 της ανάπαυλας.\nΣτην 3η περίοδο το τρίποντο του Σελλάκη πήγε το ματς στο 29-38, και μετά την απάντηση του Κατσαφάρου, ο Παπαδόπουλος έκανε το 34-41. Όμως, ο Ρεμπελιακός γρήγορα έκλεισε την ψαλίδα, με τον Σαρρή και τον Κατσαφάρο πλησίασε στο καλάθι για να ισοφαρίσει ο Παππάς σε 43-43. Μέχρι το τέλος της περιόδου και μετά το 43-47 από Μαζιώτη και Παπαδόπουλο, ο Ρεμπελιακός με τον Φλόκαλη και τον Ροδίτη Α. είχε προσπεράσει, 53-48.\nΣτο 4ο δεκάλεπτο ο Καρράς και ο Κατσαφάρος έφεραν την ομάδα τους στο 57-48, για να πλησιάσουν με Μαζιώτη και Βιλλιώτη σε 59-54 οι Remal Madri. Το τρίποντο του Ροδίτη Α. για το 62-54 ήταν καθοριστικό, ενώ ο Σαρρής και ο Κοντογεώργης σκόραραν για το 68-56 της ομάδας τους, που έκρινε και το ματς, με τον Μαζιώτη να μειώνει σε 69-60, αλλά τον Κοντογεώργη να γράφει το τελικό 74-62.\nΓια τους νικητές ο Ροδίτης Α. είχε 16 πόντους, ο Σαρρής και ο Καρράς από 12, ο Λαρεντζάκης 10, ο Φλόκαλης 9, ο Κατσαφάρος 8 και ο Κοντογεώργης 7. Για τους Remal Madri ο Παπαδόπουλος είχε 17 πόντους, ο Μαζιώτης 15 και ο Βιλλιώτης 13.\nΡεμπελιακός (Καρράς Χ.): Ροδίτης Α. 16 (3), Ντούσιας Σ., Κοντογεώργης Α. 7 (1), Φλόκαλης Σ. 9, Λαρεντζάκης Β. 10, Κατσαφάρος Γ. 8 (2), Σαρρής Π. 12 (2), Καρράς Χ. 12.\nRemal Madri (Μεσσάδος Κ.): Αλαφούζος Γ. 4, Γιαννουκάς Α. 1, Μεσσάδος Κ., Παπαδόπουλος Β. 17 (1), Πηλάκης Ν., Χιονάς Γ. 3 (1), Σελλάκης Σ. 5 (1), Βιλλιώτης Μ. 13, Μανίνας Γ., Ρούσσος Β. 4, Μεταξάς Μ., Μαζιώτης Κ. 15.\nBYRON CELTICS – ΜΠΑΧΑΛΟ 76-55\n(21-16, 37-26, 52-42, 76-55)\nΓια την 5η αγωνιστική οι Byron Celtics κέρδισαν με 76-55 το Μπάχαλο, παίρνοντας από τη δεύτερη περίοδο τον έλεγχο του αγώνα. Το ματς ξεκίνησε με το σκορ στο 6-6 από τον Σαχινίδη και τον Κυρούση απ’ τη μία και τον Παραδείσα με τον Μπόλλη απ’ την άλλη. Οι Byron Celtics προηγήθηκαν με τα τρίποντα από Μακρυμίχαλο και Γκίκα με 14-10, για να απαντήσει το Μπάχαλο με τον Παραδείσα και τον Ψιλόπουλο για το 17-16, με την πρώτη περίοδο να κλείνει από τον Σαχινίδη στο 21-16.\nΣτο δεύτερο δεκάλεπτο το Μπάχαλο με τον Παπαδόπουλο και τον Ψιλόπουλο μείωσε σε 21-20 για να απαντήσουν οι Byron Celtics με σερί 10-0 με τον Χανιώτη, τον Σιάφο και τον Γκίκα για το 31-20. Το τρίποντο του Μητρόπουλου έκανε το σκορ 31-23, αλλά ο Κυρούσης, ο Σιάφος και ο Σαχινίδης πήγαν το ματς στο 37-25 πριν το ημίχρονο. Στην 3η περίοδο η διαφορά έπεσε από τον Καστρίτσιο, τον Ραουάτ Α. και τον Μητρόπουλο στους 5 πόντους, 39-34, αλλά ο Σαχινίδης με τον Γκίκα είχαν και πάλι τη λύση, 43-34.\nΜετά το 43-36 από τον Παπαδόπουλο οι Byron Celtics με τον Μακρυμίχαλο και τον Σιάφο πήγαν στο 52-40 πριν το τέλος της 3ης περιόδου με τον Παραδείσα να κλείνει την ψαλίδα. Στο 4ο δεκάλεπτο ο Παραδείσας με τρίποντο έγραψε το 52-45, αλλά η απάντηση ήρθε από το τρίποντο του Μακρυμίχαλου για το 55-45, με τους Byron Celtics μετά το 57-49 από τον Παραδείσα να απαντούν με τον Χανιώτη και τον Σαχινίδη για το 64-49. Η διαφορά έπεσε στους 11 πόντους από τον Παπαδόπουλο και τον Παραδείσα, 64-53, αλλά ο Σαχινίδης με τον Γκίκα και τον Χανιώτη δεν επέτρεψαν στο Μπάχαλο να πλησιάσει περισσότερο γράφοντας ένα 10-0 για το 74-53 λίγο πριν το φινάλε.\nΓια τους νικητές ο Σαχινίδης είχε 27 πόντους, ο Γκίκας 17, ο Χανιώτης και ο Μακρυμίχαλος από 9 και ο Κυρούσης 7. Για το Μπάχαλο ο Παραδείσας είχε 21 πόντους και ο Μητρόπουλος 9.\nByron Celtics: Γκίκας Π. 17 (1), Σαχινίδης Π. 27, Κυρούσης Χ. 7, Σιάφος 6, Χανιώτης 9 (3), Μακρυμίχαλος 9 (3), Λοΐζος 1, Μάντζαρης.\nΜπάχαλο (Μητρόπουλος): Καστρίτσιος Λ. 6, Παραδείσας Α. 21 (1), Ραουάτ Ν., Παπαδόπουλος Χ. 6, Μπόλλης Λ. 4, Κολλιατσας Φ. 3, Ραουάτ Μ. 2, Μητρόπουλος Σ. 9 (1), Ψιλόπουλος Α. 4.\nΑΕΚ ΠΕΡΙΣΤΕΡΙΟΥ – ΑΣΣΟΙ 94-63\n(30-17, 53-35, 74-50, 94-63)\nΗ ΑΕΚ Περιστερίου κέρδισε με 94-63 τους Άσσους μετά από έναν αγώνα στον οποίο έδωσε τρελό ρυθμό από το ξεκίνημα. Το ματς άρχισε με το σκορ στο 7-5 από τον Καραθανάση και τον Σακελαρόπουλος Θ. με την ΑΕΚ Περιστερίου να συνεχίζει με τον Καρούσο και τον Φέτση να τη φέρνουν στο 15-5. Μετά την απάντηση του Κούπα, τρίποντα από Καραθανάση και Φέτση συν σκορ από τον Πετσανά έφεραν το ματς στο 26-9 για τους νικητές, με την πρώτη περίοδο να κλείνει στο 30-17, αφού ο Βασιλακόπουλος έκλεισε το δεκάλεπτο με 4 συνεχόμενους πόντους για τους Άσσους.\nΣτη δεύτερη περίοδο ο Κούπας ήταν που μείωσε σε 30-22 για την ομάδα του, με τον Σακελαρόπουλος Α. να γράφει το 32-25. Η διαφορά ανέβηκε πάνω από τους 10 πόντους από τον Φέτση και τον Καρούσο, 38-28, ενώ ο Καραθανάσης με τρίποντο διαμόρφωσε το 41-28. Το σερί της ΑΕΚ Περιστερίου συνεχίστηκε και έφτασε στο 14-0, με τον Καρούσο και τον Φέτση, για να το διακόψει ο Κούπας με τον Σακελαρόπουλο Θ. για το 51-32, με το ημίχρονο να κλείνει στο 53-35.\nΗ διαφορά έπεσε ως τους 11 πόντους στις αρχές της 3ης περιόδου, όταν ο Σακελαρόπουλος Α., ο Βασιλακόπουλος και ο Σακελαρόπουλος Θ. μείωσαν σε 59-48. Η απάντηση ήρθε από τον Πετσανά και τον Καραθανάση για το 66-48 της ΑΕΚ Περιστερίου, ενώ μετά την απάντηση του Σακελαρόπουλου Θ. ο Φέτσης με τον Πετσανά και τον Γεωργακόπουλο έκλεισαν την 3η περίοδο στο 74-50 για την ομάδα τους.\nΣτο 4ο δεκάλεπτο η διαφορά ανέβηκε από τον Παληό στο 77-51, με τους Άσσους να απαντούν με τον Σακελαρόπουλο Α. και τον Βασιλακόπουλο για το 82-57. Στο 92-58 πήγαν την ΑΕΚ ο Κουφογιάννης με τον Γεωργακόπουλο, για να κλείνει το ματς στο 94-63 από τον Ιωαννίδη και τον Βασιλακόπουλο.\nΓια τους νικητές ο Καραθανάσης είχε 26 πόντους, ο Φέτσης 18, ο Καρούσος 10, ο Κουφογιάννης με τον Πετσανά από 9 και ο Παληός με τον Γεωργακόπουλο από 8. Για τους Άσσους ο Σακελαρόπουλος Θ. είχε 20 πόντους, ο Βασιλακόπουλος και ο Σακελαρόπουλος Α. από 15, ενώ ο Κούπας είχε 10.\nΑΕΚ Περιστερίου (Καφαντάρης): Καρούσος 10, Γεωργαλάς Σ., Παληός 8, Ιωαννίδης 4, Καραθανάσης 26 (4), Πετσανάς 9 (1), Ανανίδης, Γεωργακόπουλος 8, Φέτσης 18 (2), Καραγκούνης 2, Κουφογιάννης 9.\nΆσσοι: Σακελαρόπουλος 15, Κούπας Π. 10, Αλευριάδης Γ., Καλοπήτας Μ. 3, Βασιλακόπουλος Γ. 15, Σακελαρόπουλος Θ. 20 (2), Πλατανιάς Β..\nΑΣΥΜΒΙΒΑΣΤΟΙ – ΚΟΥΛΟΥΒΑΧΑΤΑ 49-79\n(14-14, 24-36, 39-57, 49-79)\nΤα Κουλουβάχατα κέρδισαν με 49-79 τους Ασυμβίβαστους για να παραμείνουν πρώτα και αήττητα στη λίγκα. Κλειστό ήταν το παιχνίδι στο πρώτο δεκάλεπτο, τα τρίποντα από Βυρλήγιο και Ανδρικόπουλο Τζ., μαζί με τα καλάθια του Κοντογιάννη, βοήθησαν τους Ασυμβίβαστους να κλείσουν το δεκάλεπτο στο 14-14 με τον Κουμεντάκη, τον Κοκκονίδη και τον Ταρνατόρο να σκοράρουν για τα Κουλουβάχατα.\nΣτη 2η περίοδο οι νικητές άρχισαν να παίρνουν τον έλεγχο, με τον Τσιλάβη και τον Καλλιγά πήραν το προβάδισμα, ενώ τα τρίποντα του Ταρνατόρου και του Καλλιγά τους κράτησαν μπροστά τη στιγμή που οι Ασυμβίβαστοι είχαν σκορ μόνο από τον Μιχαλόπουλο και τον Ανδρικόπουλο Τζ., για να βάλει 5 συνεχόμενους πόντους ο Τσιλάβης κι ένα τρίποντο ο Καλλιγάς για το 24-36 του ημιχρόνου.\nΣτην 3η περίοδο η διαφορά ανέβηκε αρκετά, με τον Κουμεντάκη και τον Χρυσικόπουλο τα Κουλουβάχατα πλησίασαν τους 20 πόντους, ενώ 5 πόντοι του Κοκκονίδη έφεραν το ματς στο 28-49 μετά τα καλάθια από Ανδρικόπουλο Α. και Κοντογιάννη. Κουμεντάκης και Κοκκονίδης σκόραραν όποτε το χρειαζόταν η ομάδα τους, ώστε η 3η περίοδος να κλείσει στο 39-57, παρά τις προσπάθειες από Σιμιτζή, Λεβεντούρη και Πετρόπουλο για τους Ασυμβίβαστους.\nΣτο 4ο δεκάλεπτο οι Ασυμβίβαστοι σκόραραν με τον Μιχαλόπουλο για το 41-57, αλλά η απάντηση ήρθε από 6 πόντους του Τσιλάβη για το 41-63, με τα Κουλουβάχατα να κρατάνε τη διαφορά πάνω από τους 20 πόντους, στο 45-67 από τον Μιχαλόπουλο και τον Σιμιτζή για τους Ασυμβίβαστους, ενώ μετά ο Κουμεντάκης και ο Χρυσικόπουλος σκόραραν για το 47-78 της ομάδας τους, με το ματς να τελειώνει από τον Ανδρικόπουλο Τζ. στο 49-79.\nΓια τους νικητές ο Κουμεντάκης είχε 23 πόντους, ο Τσιλάβης είχε 17, ο Κοκκονίδης 14, ο Χρυσικόπουλος 9, ενώ Ταρνατόρος και Καλλιγάς από 8. Για τους Ασυμβίβαστους ο Ανδρικόπουλος Τζ. είχε 15 πόντους και ο Μιχαλόπουλος 8.\nΑσυμβίβαστοι (Ανδρικόπουλος Α.): Λεβεντούρης Κ. 4, Ανδρικόπουλος Α. 4, Μιχαλόπουλος Γ. 8, Βυρλήγιος Σ. 3 (1), Πετρόπουλος Γ. 3 (1), Κοντογιάννης Χ. 6, Αντωνόπουλος Γ. Ν., Σιμιτζής Γ. 6, Πουλίδης Σ., Ανδρικόπουλος Τζ. 15 (1).\nΚουλουβάχατα (Κουμεντάκης Ν., Κοκκονίδης Ν.): Γιαννίρης Δ., Τσιλάβης Α. 17 (1), Καλλιγάς Α. 8 (2), Χρυσικόπουλος Τ. 9 (1), Ταρνατόρος Β. 8 (2), Κουμεντάκης Ν. 23, Κοκκονίδης Δ. 14 (1).\nC-DRIFTERS – HALIA MAVERICKS 47-50\n(12-14, 23-28, 32-44, 47-50)\nΝτέρμπι για την 7η αγωνιστική ανάμεσα στους C-Drifters και τους Halia Mavericks, με τους δεύτερους να κερδίζουν με 47-50 σε ένα δραματικό φινάλε. Το παιχνίδι από την αρχή φάνηκε κλειστό, πέρασε μάλιστα από 5 ισοπαλίες ήδη στην πρώτη περίοδο, Νικολόπουλος και Αγγελιδέλης έκαναν το 4-4, Γκότσης και Κοκκαλιάης το 6-6, ενώ Μπιράκος, Κουτσοβασίλης και Διακονικολάου απ’ την άλλη έγραψαν το 12-12 λίγο πριν το τέλος της 1ης περιόδου.\nΣτο δεύτερο δεκάλεπτο με τον Κοκκαλιάρη και τον Διακονικολάου οι Halia Mavericks ξέφυγαν με 14-20, για να έρθουν ο Κουτσοβασίλης και ο Μπιράκος και να μειώσουν σε 18-20. Ο Αγγελονίτης, με τον Διακονικολάου έφεραν την ομάδα τους στο 18-26, για να απαντήσουν οι C-Drifters με τον Γκότση για το 23-26 και να κλείσει το ημίχρονο στο 23-28 από τον Κλιμαντήρη Σ..\nΣτην 3η περίοδο η διαφορά ανέβηκε πάνω από τους 10 πόντους, ο Κλιμαντήρης Σ. και ο Κληρονόμος με τον Κοκκαλιάρη έφεραν την ομάδα τους στο 23-36 φτάνοντας το σερί τους στο 0-10, αλλά η αντίδραση ήρθε από τον Κουτσοβασίλη και τον Γκότση για το 32-38. Το τέλος του 3ου δεκαλέπτου βρήκε τους Halia Mavericks μπροστά με 32-44 από τον Μανούσο και τον Διακονικολάου, αλλά ο Μπίτσικας μείωσε σε 35-44 με το ξεκίνημα της 4ης περιόδου.\nΟ Γκότσης συνέχισε το σερί των C-Drifters, ενώ ο Μπίτσικας με δεύτερο τρίποντο έφερε το ματς στο 42-44, σερί 10-0 για τους C-Drifters. Την επιθετική ανομβρία της ομάδας του διέκοψε ο Διακονικολάου για το 42-46, αλλά μετά το 43-48 από τον Κοκκαλιάρη ήρθε ο Κουτσοβασίλης για να μειώσει σε 47-48. Οι C-Drifters είχαν δύο ευκαιρίες, πρώτα για τη νίκη και μετά το 47-50 από βολές του Κοκκαλιάρη για την παράταση, αλλά αστόχησαν και στα δύο τρίποντα, για να λήξει το ματς στο 47-50.\nΓια τους νικητές ο Κοκκαλιάρης είχε 16 πόντους, ο Διακονικολάου 14, ενώ ο Κλιμαντήρης Σ. είχε 8. Για τους C-Drifters ο Κουτσοβασίλης είχε 18 πόντους και ο Γκότσης 17.\nC-Drifters: Κουτσοβασίλης 18 (1), Μπίτσικας Ε. 6 (2), Τρίαντος, Μπιράκος 4, Γκότσης Μ. 17, Κατσαρής, Νικολόπουλος 2.\nHalia Mavericks (Χαχλαδάκης): Αγγελονίτης Π. 4, Κυριαζόπουλος Α., Κοκκαλιάρης Χ. 16, Κληρονόμος Χ. 2, Χριστοδουλάκης Γ. 2, Κλιμαντήρης Σ. 8, Αγγελιδέλης Τ. 2, Διακονικολάου 14, Μανούσος Α. 2.\nFAST BREAK – ROLLING STONES 51-35\n(13-5, 19-18, 31-30, 51-35)\nΟι Fast Break έκαναν την πρώτη τους νίκη στο πρωτάθλημα κερδίζοντας τους Rolling Stones me 51-35 σε έναν αγώνα που πήραν από νωρίς το προβάδισμα, αλλά ήταν κλειστός ως τα μισά της 4ης περιόδου. Το ματς ξεκίνησε με τον Χανίδη Φ. να κάνει το 2-3 για τους Rolling Stones, ενώ μετά το 4-5 από τον Παναγιωτόπουλο, οι Fast Break απάντησαν με τον Σταυρόπουλο, τον Τίτο και τον Μαργιέτη για το 13-5 της πρώτης περιόδου.\nΣτο δεύτερο δεκάλεπτο οι Rolling Stones με τον Χουρδάκη μείωσαν σε 13-11, για να έρθει ο Καλογερόπουλος με τρίποντο για το 13-14 και το προσπέρασμα της ομάδας του, που έτρεξε σερ ί 0-9. Το σερί διέκοψε ο Μαργιέτης με τον Σπηλιωτόπουλο για το 16-14, αλλά οι Rolling Stones ισοφάρισαν και πήγαν στο 17-18 με τον Καλογερόπουλο, για να κλείσει το ημίχρονο στο 19-18 από τον Σχιανό Σ..\nΣτην 3η περίοδο ο Σχιανός Σ. έφερε την ομάδα του στο 22-18, ενώ μετά την απάντηση του Χουρδάκη, ο Τρίγκας ήταν που έγραψε το 26-20 για τους Fast Break. Ο Πατρινός έκανε το 29-22, αλλά οι Rolling Stones απάντησαν με τον Χανίδη Φ., τον Καλοφερόπουλο και τον Θιακούλη για το 29-28. Από Τρίγκα και Χανίδη Φ. η 3η περίοδος έκλεισε στο 31-30, με τους Fast Break να μπαίνουν στο 4ο δεκάλεπτο με τον Τρίγκα και τον Σχιανό Σ. να γράφουν το 35-30.\nΜετά το τρίποντο του Παναγιωτόπουλου για το 35-33 ακολούθησε ένα 10-0 των νικητών από τον Γαρεφαλάκη, τον Μαργιέτη και τον Σχιανό Σ. για το 45-33 που έκρινε και τον αγώνα. Ο Παναγιωτόπουλος απάντησε για το 45-35, αλλά το ματς τελείωσε με τον Σπηλιωτόπουλο και τον Κανάβο να κάνουν το 51-35.\nΓια τους νικητές ο Τρίγκας είχε 11 πόντους, ο Σχιανός Σ. 9, ενώ ο Μαργιέτης και ο Σταυρόπουλος από 7. Για τους Rolling Stones ο Χανίδης Φ. και ο Καλογερόπουλος είχαν από 9, ενώ Παναγιωτόπουλος και Χουρδάκης έβαλαν από 7.\nFast Break (Παυλόπουλος Η.): Σπιλιωτόπουλος Φ. 4, Πατρινός Σ. 4, Μαργιέτης Γ. 7 (1), Γαρεφαλάκης Φ. 2, Τίτος Θ. 3 (1), Τρίγκας Γ. 11, Σχιανός Χ., Κανάβος Ν. 2, Σχιανός Σ. 9, Σταυρόπουλος Π. 7, Μακρής Χ., Σεργιεντάκης Ι. 2.\nRolling Stones (Χουρδάκης Κ.): Χανίδης Φ. 9, Μπερεδήμας Κ., Καλογερόπουλος Γ. 9 (1), Θιακούλης Θ. 3, Χανίδης Θ., Παναγιωτόπουλος Β. 7 (1), Χουρδάκης Κ. 7, Δημητρίου Θ..\nBYRON CELTICS – DIVERS 56-46\n(21-9, 32-27, 43-35, 56-46)\nΟι Byron Celtics ανέβηκαν πιο πολύ στη βαθμολογία κερδίζοντας με 56-46 τους Divers σε ένα παιχνίδι που ήταν ντέρμπι ως το φινάλε του. Το ματς άρχισε με τον Γκίκα και τον Μακρυμίχαλο να σκοράρουν για το 5-2 των νικητών, αλλά ο Καβρουδάκης απάντησε με τρίποντο για την ισοπαλία. Οι Byron Celtics με τον Κυρούση και τον Μακρυμίχαλο πήγαν στο 13-5 με σερί 8-0, για να απαντήσουν ο Καβρουδάκης με τον Μανδήλα και να μειώσουν σε 15-9. Όμως, η πρώτη περίοδος έκλεισε στο 21-9 για τους νικητές από τον Ρούσσο, που έβαλε 6 συνεχόμενους πόντους.\nΣτο δεύτερο δεκάλεπτο οι Divers μείωσαν, με τον Καβρουδάκη και τον Μανδήλα πλησίασαν σε 21-16, ενώ μετά το καλάθι του Ρούσσου ο Μανδήλας και ο Τσάπαλος ήταν που σκόραραν για το 23-20. Με τρίποντο του Χανιώτη οι Byron Celtics πήγαν στο 26-20, αλλά ο Μάνος με τον Καβρουδάκη μείωσαν σε 28-27 για τους Divers, πριν το ημίχρονο κλείσει στο 32-27 από τον Ρούσσο.\nΣτην 3η περίοδο ο Σαχινίδης έκανε το 34-27 για την ομάδα του, με τον Μανδήλα και τον Καβρουδάκη να απαντούν για το 34-33 μειώνοντας στον πόντο. Η απάντηση ήρθε άμεσα από τον Χανιώτη και τον Σιάφο για το 39-33, ενώ μετά την απάντηση του Τσάπαλου, ο Γκίκας με τον Σαχινίδη έκλεισαν το δεκάλεπτο στο 43-35.\nΣτο 4ο δεκάλεπτο ο Καβρουδάκης μπήκε με 4 συνεχόμενους πόντους για το 43-39, ενώ ο Τσάπαλος έκανε το 43-41. Όμως, ο Ρούσσος με καλάθι και φάουλ και ο Σαχινίδης σκόραραν για το 48-41 των Byron Celtics. Μετά την απάντηση του Καβρουδάκη, στα 3:50 για το φινάλε ο Σαχινίδης έκανε το 50-43, με τον Χανιώτη να σκοράρει τρίποντο για το 53-44 και τον ίδιο να γράφει το τελικό 56-46 με νέο τρίποντο ύστερα από 2/2 βολές του Καβρουδάκη.\nΓια τους νικητές ο Ρούσσος είχε 15 πόντους, ενώ ο Σαχινίδης και ο Χανιώτης είχαν από 12. Για τους Divers, ο Καβρουδάκης είχε 25 πόντους.\nByron Celtics (Σταθούλιας Γ.): Γκίκας Π. 6, Σαχινίδης Π. 12, Σταθούλιας Γ., Σιάφος Φ. 2, Μακρυμίχαλος Α. 6 (2), Κυρούσης Χ. 3 (1), Λοΐζος Α., Χανιώτης Α. 12 (4), Ρούσσος Γ. 15.\nDivers (Τάρλας Θ.): Κουλουριώτης Ζ., Ανδρεαδάκης Ν., Μάνος Α. 3 (1), Κοντσαλάκης Σ., Δρακάκης Γ., Τάρλας Θ. 2, Τσάπαλος Φ. 6, Καβρουδάκης Ν. 25 (2), Μανδήλας Ν. 10.


Εκείνη την εποχή ήμουν ο «μικρός» στο καφενείο της γειτονιάς. Το πρωί η κίνηση ήταν μικρή. Λίγοι καφέδες, κάνα χαρτί και τάβλι. Δεν κάνανε συγκέντρωση τίποτα τεμπέληδες. Το επάγγελμα αυτό ήταν στη γειτονιά μας πολυτέλεια.\nΗ συνοικία το πρωί σχεδόν άδειαζε. Άντρες, γυναίκες ακόμα και παιδιά, πριν ο ήλιος ξεμυτίσει γέμισαν τον κεντρικό δρόμο, το «Φαρδύ» όπως το λέγαμε, και ποδαρόδρομο περνούσαν τις γέφυρες του Κραυσίδωνα για να φτάσουν στις φάμπρικες και τις καπναποθήκες της κάτω πόλης. Για όλους, εδώ πάνω στο συνοικισμό, το μεροκάματο ήταν μαζί Θεός και Διάολος.\nΈτσι πελάτες έμεναν κάτι μαγαζάτορες και μαστόροι από τα γύρω μαγαζιά, που το πρωί βαρούσαν μύγες. Δε λέω για τον μπακάλη ή τον φούρναρη που έπρεπε να είναι συνεχώς στο πόστο τους. Ήταν όμως ο διπλανός ψιλικατζής, ο φαναρτζής απέναντι, ο ποδηλατάς πιο πέρα κι ο ξυλάς που το καλοκαίρι με τις αναδουλειές κολλούσε μια επιγραφή ΠΟΛΗΤΕ ΠΑΓΟΣ κι έβγαζε το μεροκάματο.\nΔεν ήθελαν παρακάλια για να στρωθούν. Στις οκτώ το πρωί να τους γύρω από το τρίποδο μεταλλικό τραπέζι. Αν ξέπεφτε κανένας πελάτης, τους άκουγες...\n« Στάσου, κυρά-Στάσα μου. Ένα λεπτάκι κι έφτασα...»\nΑυτές τις ώρες έκανα το καλύτερο χάζι δίπλα τους. Η δουλειά ήταν λίγη και μπορούσα να την αράξω για λίγο κοντά τους. Και λέω λίγο γιατί με την πρώτη στραβοριξιά εγώ ήμουν ο φταίχτης για όλα τα βάρητα του κόσμου...\n« Ντρίτσα ρόδι... πάρε τα βρωμοπόδαρά σου»\n« Άντε κατέβασε τη δραχμή του καφέ, ρε!»\nΕίχα και εγώ μια γλωσσίτσα ροδάνι. Αμέσως μου απαντούσε:\n« Φύγε, ρε μόμολο, μη στο φέρω κολάρο...»\nΜα εγώ εννιά έχει ο μήνας. Και δεν έφτανε αυτό. Έβαζα και το χεράκι μου να δείξω κάτι ο έξυπνος. Και τότε η σβερκιά έπεφτε σίγουρα.\nΈτσι τρώγαμε το πρωινό. Το απόγευμα άρχιζε το νταραβέρι. Να ποτίσω την αυλή, να βάλω μια τάξη στα τραπέζια, τις αλατιέρες στη θέση τους. Το σούρουπο να είμαστε έτοιμοι για τους πελάτες.\nΦορούσα μια ποδιά δεμένη στη μέση. Πάνω τις είχε όλες τις βρωμιές της ίριδας. Ένα μολύβι στ’ αυτί κι ένα μπλοκάκι στην τσέπη. Ήμουν πολυάσχολος. Είχα δέκα τραπέζια πάνω μου.\nΤο αφεντικό, ο κυρ-Μήτσος, πίσω από τον πάγκο ετοίμαζε τις παραγγελίες. Δούλευε με το δικό του τρόπο. Με το πάσο του θα έλεγε ένας τρίτος. Όμως δεν ήταν έτσι. Ο κυρ-Μήτσος μπορούσε και τη διπλή δουλειά να βγάλει χωρίς να χάσει εκείνο το ήρεμο, το ιεροτελεστικό του ύφος. Κι ένιωθε έτσι. Ήταν αφεντικό στη δουλειά του. Με όνομα πολύ ψηλά για το ντόπιο τσίπουρο, το τυρναβίτικο ούζο αλλά κυρίως για τα μεζελίκια του. Το χτυπημένο και ξεροψημένο στον ήλιο χταποδάκι που το έβαζε λίγο στη σχάρα να τσουρουφλιστεί και στη συνέχεια το περιέλουζε με ξύδι, γινόταν ένας μεζές ταμάμ με το τσίπουρο. Μεζές ξακουστός και στην κάτω πόλη. Δεν ήταν σπάνιο να έρχονται μουστερήδες και από κει.\nΟ κυρ-Μήτσος ήταν ένας άνθρωπος ντόμπρος και σταράτος. Δεν σήκωνε μύγα στο σπαθί του. Είχε τον ντορό του κι όλα έπρεπε να γίνονται όπως αυτός πίστευε.\nΑντρίκια και σωστά! Όμως εδώ μαζεύονταν κάθε καρυδιάς καρύδι και δεν ήταν εύκολο και μπορετό να χωρέσουν όλοι στα καλούπια του. Ο κυρ-Μήτσος το «ο πελάτης έχει πάντα δίκιο» το είχε πετάξει στα σκουπίδια. Τελικά έμεινε με αλώβητες τις αρχές, αλλά με λίγους πελάτες.\nΗ αξιοπρέπεια όμως έμεινε ολόκληρη αξιοπρέπεια.\nΓια να καταλάβετε, σας αναφέρω και τούτο το επεισόδιο. Ένα απόγευμα ήρθε στο καφενείο ένας μπασκίνας να πιει ένα γλυκύ βραστό. Μόλις μ’ έπιασε το μάτι του, μου έδωσε μια σφαλιάρα που μου ήρθε ο ουρανός σφοντύλι. Το γιατί ποτέ δεν το ξεκαθάρισα.\nΜα ένας χωροφύλακας εκείνη την εποχή ήταν σωστός αφέντης στο χώρο του. Ιδιαίτερα στους μαγαζάτορες που μ’ ένα γράψιμο τους έκαιγε τη γούνα:\n«Δεν άσπρισες χθες το πεζοδρόμιο», «Έριξες βρώμικα νερά στο δρόμο», «Έκλεισες δυο λεφτά αργότερα».\nΧίλιες αφορμές μπορούσαν να βρεθούν ή και να εφευρεθούν για να πέσει το πρόστιμο. Είναι μεγάλο πράγμα η εξουσία στον άνθρωπο, φίλε μου! Του δίνει ένα μέτρο μπόι παραπάνω!\nΤι ήταν όμως να μου δώσει το χαστούκι. Ο κυρ-Μήτσος έγινε θεριό ανήμερο. Κατακόκκινος, με τα χέρια στη μέση, του είπε γιομάτος θυμό:\n« Άκουσε, χωροφύλακα. Εδώ δεν είναι δρόμος. Αν είσαι μεθυσμένος, τα ξερατά σου αλλού. Το παιδί είναι του μαγαζιού κι άμα το ξανακάνεις θα σε πετάξω έξω στο πι και φι»\nΟ μπασκίνας ασυνήθιστος σε τέτοιο μπάσιμο έβαλε την ουρά στα σκέλια.\n« Κυρ-Μήτσο δεν ήθελα να σε προσβάλω. Ο μπάσταρδος μου έβγαλε γλώσσα προχτές στη σκοπιά»\nΕγώ γεμάτος λύσσα είχα λουφάξει ανίσχυρος σε μια γωνιά. Όμως τον κυρ-Μήτσο τον έβαλα μέσα στην καρδιά μου. Με στήριξε ό,τι και να πεις κι αυτό ήταν ήδη πολύ\nΤο βράδυ τα καραφάκια πηγαινοέρχονταν. Γύρω από τα τραπέζια άνοιγαν συζητήσεις για όλα τα πράγματα του κόσμου. Εμένα δε μου έμενε καιρός για σκέψη. Η δουλειά μ’ απορροφούσε. Ο κυρ-Μήτσος όμως –πώς τα κατάφερνε αλήθεια– είχε τ’ αυτί τεντωμένο σαν λαγωνικό κι άρπαζε από παντού κουβέντες.\nΈξω από το μαγαζί είχε κρεμασμένες κάτι πελώριες κουδούνες. Άγνωστο πώς έπεσαν εδώ τέτοια πράγματα που θύμιζαν στάνη και βοσκούς. Μ’ ένα πολύπλοκο σύστημα –κορδόνι, κορδονάκι– μπορούσε να τα κανοναρχεί από μέσα.\nΈτσι μόλις τ’ αυτί του άρπαζε κάνα χοντρό, τράβαγε τα κορδόνια κι η γειτονιά όλη γέμιζε με τα ντιγκ-νταγκ των κουδουνιών.\nΟι νοικοκυρές στα διπλανά σπίτια τότε έλεγαν:\n« Πάλι κάποιος λέει ψέματα. Τα κουδούνια ακούγονται»\nΟ κυρ-Μήτσος μ’ ένα πρόσωπο γεμάτο ευχαρίστηση το χαιρόταν με τη ψυχή του. Εμένα δε μου άρεσε καθόλου τούτη η φάμπρικα. Γιατί μια φορά το τράβηξε και για τον Γέρο μου που κάτι είπε. Αυτό δε μου έφευγε με τίποτα.\nΤο βερεσέ ήταν κανόνας στη γειτονιά μας. Αλίμονο στο μαγαζί που δούλευε μόνο «τοις μετρητοίς». Όλοι οι πελάτες ήταν εργατιά που πιαναν στα χέρια τους λεφτά μόνο τ’ απόγευμα του Σαββάτου και σε μια ώρα –άντε στον μπακάλη, άντε στον φούρναρη, άντε στον έμπορα– δεν έμενε πεντάρα τσακιστή.\nΟ κυρ-Μήτσος είχε έναν πρωτότυπο τρόπο να μην παγώνουν τα βερεσέδια. Τα έγραφε σ’ ένα πίνακα με τεμπεσίρι κι είχε περάσει πονηρά την άποψη πως δεν είναι αντρίκιο να είσαι κει πάνω. Άντε να κάνεις διαφορετικά.\nΣαν περνούσε η ώρα έσπαγε η δουλειά. Έμεναν δυο-τρεις παρέες και τότε άραζα στην καρέκλα και τους άκουγα. Και τι δεν άκουγα!\nΕ! λοιπόν σε μια τέτοια συζήτηση μια φράση ήρθε και μου κόλλησε σαν στρείδι στο μυαλό...\nΤο μαλακό υπογάστριο!\nΔεν έπιασα πολλά. Για τον πόλεμο μιλούσαν. Αργότερα τα έφερα σε μια τάξη στο μυαλό μου.\nΤο μαλακό το καταλάβαινα. Να! Σαν βυζιά της Αργυρώς που τα έπιασα μια Κυριακή στο μπάνιο. Αυτά ήταν μαλακά. Είχαμε πάει οικογενειακώς. Η Αργυρώ άμαθη με τη θάλασσα φοβόταν το νερό, όπως ο διάολος το λιβάνι. Ιππότης από τα γεννοφάσκια του ο άντρας, ανέλαβα εγώ να της μάθω μπάνιο. Κι όπως την έπιασα, κατά λάθος –μάρτυράς μου η γλυκιά Μαγδαληνή– το χέρι μου κει που την κρατούσα, χώθηκε μες στον κόρφο της κάτω από το λεπτό κομπινεζόν. Ήταν δυο χρόνια μεγαλύτερή μου και η αφιλότιμη δεν έβγαλε μιλιά. Μου έριξε ένα βλέμμα γλαρό κι είπε:\n« Βάστα με... Μη μ’ αφήσεις... βάστα με»\nΜα και χωρίς να μου το πει εγώ θα την κράταγα μέχρι να λιποθυμήσω. Όμως η ευτυχία μου δεν κράτησε πολύ. Ένα κύμα ήρθε και της έκλεισε το στόμα. Σηκώθηκε όρθια και έβηχε, έβηχε συνέχεια να βγάλει την αλμύρα που κατάπιε.\nΕγώ της έλεγα:\n« Έλα μαρή πάλι. Έτσι θα μάθεις»\nΜα αυτή τίποτα. Είχε μπει μέσα της ο φόβος. Αχ! Και να ήμουνα λίγο μεγαλύτερος, να την αρπάξω από τα μαλλιά και να την ανασκελώσω με το ζόρι. Μα ήμουν μικρός ο έρημος κι άμαθος με τη γυναίκα.\nΤο μαλακό το ήξερα λοιπόν. Δεν χωρούσε καμιά αμφιβολία. Ήταν σαν τα βυζιά της Αργυρώς. Όμως εκείνο το υπογάστριο δεν μου έλεγε τίποτα. Όχι πως ήμουν καμιά αγαθόπαπια. Το λεξιλόγιό μου, πλασμένο μέσα στους ζωντανούς κι επικίνδυνους δρόμους της γειτονιάς, είχε λέξεις που θα σόκαραν τον ίδιο το διάολο. Το υπογάστριο δεν άναβε κανένα λαμπάκι μέσα μου. Το γυρόφερνα από δω κι από κει μα τίποτα. Έμενε μια άγνωστη λέξη και δεν ρωτούσα αριστερά και δεξιά. Είχα και εγώ το εγωισμό μου. Έτσι αυτή η λέξη έμεινε μ’ ένα ερωτηματικό στο τέλος της σε μια γωνίτσα του μυαλού μου για να βγει πάλι με την πρώτη ευκαιρία….\nΑναρτήθηκε από Λευτερης Τσιλογλου στις 8:32 μ.μ.


Η καθημερινή γυμναστική δεν οδηγεί στο αδυνάτισμα χωρίς δίαιτα - ΤΑ ΝΕΑ - Θέλω να χάσω βάρος για φιλανθρωπικούς σκοπούς\nΠρωτίστως, βγάλτε από το μυαλό σας τη λέξη «δίαιτα»!\nΜόνο με γυμναστική δεν χάνουμε κιλά… θέλει και σωστή διατροφή! | Typosthes\n7 βήματα για να χάσεις τα κιλά που θέλεις σίγουρα - artofjayward.com\nΘέλω να χάσω βάρος για φιλανθρωπικούς σκοπούς. 3 απλοί τρόποι για να χάσεις τα περιττά κιλά μια για πάντα - artofjayward.com\nΞεκίνα από τώρα κιόλας, ακολουθώντας αυτά τα 7 βασικά βήματα για να χάσεις τα κιλά που θέλεις σίγουρα. Βήμα 1o: Θέσε ρεαλιστικό στόχο Όσο πιο κοντά στο τρέχον βάρος σου στοχεύεις τόσο πιο ρεαλιστικές είναι οι πιθανότητές σου επιτυχίας.\nΝα είσαι εξίσου πραγματίστρια για το χρονικό πλαίσιο: ένας υγιής ρυθμός απώλειας βάρους είναι περίπου μισό με ένα κιλό την εβδομάδα. Βήμα 2ο: Αποδέξου ότι δεν υπάρχει μαγικός τρόπος για να χάσεις βάρος Οι ευκαιριακές δίαιτες συνιστούν μια ατυχή παράκαμψη που θα σε αποθαρρύνει.\nΣε κάνουν να πιστεύεις ότι θα έχουν πραγματικά μαγικά αποτελέσματα αν τις δοκιμάσεις μία ακόμη φορά.\nΓιατί δεν χάνω βάρος ενώ τρέχω… - Scoliosis SLC\nΛεπτή απώλεια βάρους γρασίδι\nΛιώσει απώλεια βάρους\nH Μαρία Ανδρούτσου αποκάλυψε πώς έχασε 13 κιλά σε 4 μήνες - artofjayward.com\nΌσο παραμένεις υπό την επιρροή ενός τέτοιου τρόπου σκέψης δε θα καταφέρεις να λάβεις το μήνυμα ότι πρέπει να αποκτήσεις συγκεκριμένες γνώσεις και να μάθεις ορισμένες στρατηγικές για να διατηρήσεις το βάρος σου σε υγιή επίπεδα. Βήμα 3ο: Ζύγισε τις αποφάσεις σου Αντί να αποθαρρύνεσαι από τις αποτυχίες του παρελθόντος, χρησιμοποίησέ τες για να μάθεις.\nΣκέψου ποια πλεονεκτήματα και μειονεκτήματα υπάρχουν στην προσπάθεια για απώλεια βάρους που θα κάνεις, στηριζόμενη και στις παλαιότερες εμπειρίες σου. Επίλεξε τα τρία σημαντικότερα πλεονεκτήματα και τα τρία σημαντικότερα μειονεκτήματα και τοποθέτησέ τα σε μια «ζυγαριά αποφάσεων». Ως πλεονεκτήματα θα μπορούσες να καταγράψεις ότι μαθαίνεις να τρως σωστά, βελτιώνεται ή υγεία σου ή φοράς τα ρούχα που επιθυμείς.\nΩς μειονεκτήματα θα μπορούσες να θεωρήσεις πως χρειάζεται να έχεις περισσότερη οργάνωση, ότι πιστεύεις πως θα πεινάς ή ότι δε θα μπορείς να απολαύσεις τα αγαπημένα σου γλυκά.\nΣτη συνέχεια βαθμολόγησε θέλω να χάσω βάρος για φιλανθρωπικούς σκοπούς το 0 ως το 10 αυτά που έχεις καταγράψει και χρησιμοποίησε το άθροισμα των πλεονεκτημάτων και των μειονεκτημάτων για να δεις τι «βαραίνει» περισσότερο στην απόφασή σου να αλλάξεις διατροφικές συνήθειες.\nΕίτε είστε υπέρβαρος είτε στο ιδανικό βάρος και θέλετε να το κρατήσετε, ο στόχος είναι να δώσει στους αναγνώστες κάθε πιθανό tip με βάση τα αποδεικτικά στοιχεία, που θα προσφέρουν την βέλτιστη λύση ελέγχου του βάρους. Η ερευνητική ομάδα του Δρ. Μάικλ Γκρέγκερ αποκάλυψε έναν θησαυρό από θαμμένα δεδομένα. Για παράδειγμα, τα απλά καρυκεύματα, που δεν κοστίζουν σχεδόν τίποτα, αποδεικνύεται ότι επιταχύνουν την απώλεια βάρους. Επίσης, παίζει πολύ μεγάλο ρόλο το τι τρώμε και όλα αυτά τα κόλπα είναι προσαρμοσμένα σε μία υγιεινή διατροφή, που σημαίνει μια δίαιτα βασισμένη σε οργανικές τροφές.\nΕάν καταλάβεις ότι τα πλεονεκτήματα έχουν μεγαλύτερη σημασία από τα μειονεκτήματα για εσένα, τότε μη διστάσεις να ξεκινήσεις την προσπάθεια για απώλεια βάρους. Εάν δεις, όμως, ότι τα εμπόδια που σου φέρνουν τα μειονεκτήματα είναι περισσότερα, καλύτερα να προσπαθήσεις να διατηρήσεις το βάρος σου και να ασχοληθείς με την απώλειά του όταν θα είσαι έτοιμη. Διάβασε επίσης: H δίαιτα αποτοξίνωσης που κάνει και η Ελένη Πετρουλάκη Βήμα 4ο: Να φέρεσαι καλά στον εαυτό σου Μην περιμένεις να αδυνατίσεις προκειμένου στη συνέχεια να φροντίσεις τον εαυτό σου.\nTrimfit συμπλήρωμα απώλειας βάρους φέρεσαι καλά σε αυτόν, θα κερδίσεις αυτοπεποίθηση και αυτό μπορεί με τη σειρά του να ενισχύσει τις πιθανότητές σου να χάσεις κιλά Είναι πιο πιθανό να ασκείσαι και να ακολουθείς υγιεινή διατροφή όταν δε θα παλεύεις με μια αρνητική εικόνα σου. Βήμα 5ο: Ξεπέρασε τα εμπόδια προς τη γυμναστική Η συχνή άσκηση είναι κρίσιμης σημασίας για οποιαδήποτε επιτυχημένη προσπάθεια απώλειας του βάρους και διατήρησής του, αν και πολλές γυναίκες δεν μπορούν να δεσμευτούν σε αυτήν.\nΒήμα 6ο: Ανάλαβε τις ευθύνες σου «Κατάφερα να μην ξαναπάρω κιλά όταν ανέλαβα την ευθύνη για το βάρος μου». Αυτό είναι το γενικότερο συμπέρασμα που προκύπτει από τις γυναίκες που έχουν χάσει βάρος και καταφέρνουν να το διατηρούν.\nΌταν συνειδητοποιήσεις ότι έχεις τη δύναμη να διατηρήσεις το βάρος σου και ότι κανείς άλλος δε θα το θέλω να χάσω βάρος για φιλανθρωπικούς σκοπούς για σένα, είσαι πραγματικά έτοιμη για την επιτυχία.\nΜπορεί, επίσης, να τονώσει το ανοσοποιητικό σου σύστημα. Εάν επικεντρωθείς σε αυτά τα πλεονεκτήματα της απώλειας βάρους αντί στην εμφάνισή σου, θα είναι πιο εύκολο να υιοθετήσεις υγιεινές συνήθειες διατροφής και άσκησης οι οποίες θα ωφελήσουν τόσο την υγεία όσο και την εμφάνισή σου. Διάβασε επίσης: Τι τρώει η διαιτολόγος όταν κάνει δίαιτα; Όλα τα γεύματα της εβδομάδας από την Κλειώ Δημητριάδου Topics:.\nΔίαιτα - BORO από την ΑΝΝΑ ΔΡΟΥΖΑ - artofjayward.com\nΧάνεις λίπος στο πόδι\nΑπώλεια βάρους : 5 λόγοι για τους οποίους το νερό είναι απαραίτητο - MYPROTEIN™\nΠώς να χάσουν βάρος, διάσημους ανθρώπους μας\nΛίπος καίει 100\nΕίστε σε δίαιτα; Ποια είναι τα απαραίτητα συστατικά που χρειάζεστε για να προστατέψετε το σώμα σας;\nΑρχική Σελίδα – Καλώς Ήρθατε στο artofjayward.com | Blog Για Την Υγεία, Την Ευεξία Και Την Ομορφιά\nΠώς να χάσετε βάρος σε 66\nΗ ειδικός απαντά: Τελικά βοηθούν τα σνακ στη δίαιτα και απώλεια βάρους;\nΠαιδί καυστήρα λίπους\nΑυτά είναι τα βότανα που προκαλούν άμεση απώλεια βάρους και καύση λίπους.


18:30 Υποδοχή Ιεράς Εικόνος Αγίου Νικάνορος από Ιερό Παρεκκλήσιο Αγίας Παρασκευής Ντολτσό - Εσπερινός\n18:30 Εσπερινός - Εγκώμια Αγ. Νικάνορος - Μικρή Παράκληση Παναγίας\n18:30 Εσπερινός - Χαιρετισμοί Αγ. Νικάνορος - Μεγάλη Παράκληση Παναγίας\n18:30 Εσπερινός - Ευχέλαιο - Μικρή Παράκληση Παναγίας\n19:00 Εσπερινός Μεταμορφώσεως - Χαιρετισμοί Τιμίου Σταυρού\n19:00 Υποδοχή Τιμίας Κάρας Οσίου Δαυίδ του εν Ευβοία, την οποία θα κομίσει ο Σεβ. Μητροπολίτης Χαλκίδος κ.κ. Χρυσόστομος - Μέγας Πανηγυρικός Αρχιερατικός Εσπερινός, χοροστατούντος του Σεβ. Μητροπολίτου Τρίκκης και Σταγών κ.κ. Χρυσοστόμου και συγχοροστατούντων των Σεβ. Μητροπολιτών Χαλκίδος κ.κ. Χρυσοτόμου και Καστορίας κ.κ. Σεραφείμ.\n18:30 Μεθέορτος Εσπερινός - Μικρή Παράκληση Παναγίας\n07:00 Όρθρος και Αρχιερατική Θεία Λειτουργία - Μνημόσυνο Κτιτόρων - Αναχώρηση Τιμίας Κάρας Οσίου Δαυίδ\n18:30 Εσπερινός - Μεγάλη Παράκληση Παναγίας\n18:30 Εσπερινός - Μικρή Παράκληση Παναγίας


Παραιτήθηκε ο πρόεδρος της Ένωσης Ασκούμενων και Νέων Δικηγόρων Αθηνών | eReportaz\nΤην παραίτησή του από τη θέση του προέδρου της Ένωσης Ασκούμενων και Νέων Δικηγόρων Αθηνών, υπέβαλε ο Αλέξανδρος Μαντζούτσος, ως ένδειξη διαμαρτυρίας για τη συνεχιζόμενη αποχή των δικηγόρων.\n«Η Ένωση Ασκούμενων και Νέων Δικηγόρων Αθηνών πρωτοστάτησε στις ουσιαστικές μορφές αντίδρασης, καταθέτοντας συγχρόνως συγκεκριμένες προτάσεις. Παρά τις επιφυλάξεις σε σχέση με την αποχή, προτάξαμε την ενότητα του δικηγορικού σώματος, σεβόμενοι το γεγονός ότι οι Δικηγορικοί Σύλλογοι είχαν την ευθύνη να αποφασίζουν δεσμευτικά για το είδος και τη μορφή των κινητοποιήσεων.\n2. Καλώ το Δικηγορικό Σύλλογο Αθηνών να σταματήσει την αποχή, εστιάζοντας στο εξής σε κοινές δράσεις με τους εκπροσώπους του συνόλου των ελευθέρων επαγγελματιών.\nΠΡΟΕΔΡΟΣ ΤΗΣ ΕΝΩΣΗΣ ΑΣΚΟΥΜΕΝΩΝ ΚΑΙ ΝΕΩΝ ΔΙΚΗΓΟΡΩΝ ΑΘΗΝΩΝ».


Tomb Raider - Game Details - EscapeAll\nMitropoleos 42 and Karolou Ntil, Thessaloniki, Thessaloniki, 54623 - Show Map\nΈνα όμορφο γριφοδωμάτιο πρώτης γενιάς, με πολλά λουκέτα και μερικούς ωραίους και ταιριαστούς με το θέμα αυτοματισμούς.\nΟι γρίφοι του είναι ορθολογικοί και αρκετά συναφείς με την υπόθεση, μέτριας δυσκολίας, ενώ συνοδεύονται από καθοδηγητικό "ημερολόγιο" που καθιστά τη ροή του δωματίου εξαιρετική.\nΤα σκηνικά, αν και απλοϊκα, ικανοποιούν για το θέμα και η υποστήριξη από το GM είναι έγκαιρη και βοηθητική.\nΑν είστε λάτρεις των γρίφων, τα πάτε καλά με τα λουκέτα και βρεθείτε στη Θεσσαλονίκη, το συνιστώ ανεπιφύλακτα.\nΙδανικό για δυάδες.\nΔημήτρης Βερλέκης, 118 Reviews, Escaped, Jun 2019


Tako Cleansing Stick - Stick Nettoyant | Sephora\nΣτικ για το πρόσωπο που καθαρίζει τους ρύπους και αφαιρεί το μακιγιάζ.\nΕφαρμόστε σε υγρό πρόσωπο. Ξεπλύνετε με χλιαρό νερό. Μάθετε περισσότερα\nΕφαρμόστε σε υγρό πρόσωπο. Ξεπλύνετε με χλιαρό νερό.


Παναθηναϊκός: Σε πλήρη εγρήγορση ενόψει Παναιτωλικού! - Leoforos.gr\nΠαναθηναϊκός: Σε πλήρη εγρήγορση ενόψει Παναιτωλικού!\nΔε θα προχωρήσει σε εκτεταμένο ροτέισον ο Γιώργος Δώνης στις τελευταίες αγωνιστικές του πρωταθλήματος.\nΜετά το σερί των μεγάλων αγώνων, ακολουθούν τρεις αναμετρήσεις με πιο βατούς αντιπάλους για τον Παναθηναϊκό. Αύριο το ματς με τον Παναιτωλικό, την επόμενη αγωνιστική με τον Αστέρα στην Τρίπολη και τελευταία… στροφή του Πρωταθλήματος το εντός έδρας με τον Βόλο.\nΠρόκειται για ματς που ίσως να φέρουν μια κάποια… χαλάρωση στους «πράσινους». Τουλάχιστον σε επίπεδο νοοτροπίας, καθώς μετά τα δυνατά συναισθήματα των μεγάλων αγώνων και πριν αρχίσουν τα πλέι οφ, είναι ίσως και φυσιολογικό να συμβεί κάτι τέτοιο.\nΟ Γιώργος Δώνης, όμως, θέλει να το μετριάσει όσο το δυνατόν περισσότερο. Έτσι, όλα δείχνουν πως δε θα δούμε φαινόμενα εκτεταμένου ροτέισον σε αυτές τις τρεις τελευταίες αγωνιστικές. Διαφοροποιήσεις σαφώς και θα υπάρξουν, μια και υπάρχουν οι απουσίες λόγω τιμωριών και τραυματισμών.


Πρωτοποριακό μάθημα ιστορίας | Χανιώτικα Νέα\n27 Απριλίου, 2017 1:54 μμ\n«Ήταν θυμάμαι 28 Φεβρουαρίου 1945. Οι Γερμανοί έδωσαν εντολή να λεηλετηθεί το χωριό μας, το Νιο Χωριό Αποκορώνου, ως αντίποινα για τον θάνατο δύο στρατιωτών από τους αντάρτες…».\nΟ κ. Λ. Λιναράκης (στο μέσον), μαζί με την ιστορικό Α. Τζούκμαντελ και τον Κ. Φίσερ από τον Πολιτιστικό Σύλλογο “Νέοι Πολίτες”\nO Λευτέρης Λιναράκης ήταν τότε 10 ετών. Την ημέρα εκείνη φύλαγε τα πρόβατα της οικογένειας. Οι Γερμανοί τον οδήγησαν μαζί με τα ζώα στο σχολείο του χωριού. Εκεί φόρτωναν σε φορτηγά όλα τα υπάρχοντα των κατοίκων.\n«Οι δικοί μου είχαν ήδη φύγει. Έμεινα μόνος στο χωριό. Δεν είχαν αφήσει τίποτα, μόνο τα ντουβάρια. Από τύχη βρήκα ένα ξάδερφο της μητέρας μου που είχε ειδική άδεια και παρέμεινε. Μετά από 10 μέρες ξεκίνησα να πάω σε κάποιο άλλο χωριό όπου είχαν πει ότι είχε πάει η οικογένειά μου».\nΗ μαρτυρία του κ. Λιναράκη γυρίζει τον χρόνο πίσω. Στη ναζιστική κατοχή. Στις εκτελέσεις. Στα αντίποινα. Στην πείνα και τον φόβο.\nΑφορμή για το ταξίδι αυτό στο παρελθόν στάθηκε η επίσκεψη 15 μαθητών του Γυμνασίου του Goerlitz στο πλαίσιο ενός προγράμματος ανταλλαγής μεταξύ των Γυμνασίων Αλικιανού και Goerlitz που διοργανώνεται από τη «Γερμανική Υπηρεσία Μερίμνης Τάφων», σε συνεργασία με τον Πολιτιστικό Σύλλογο «Νέοι Πολίτες του Κόσμου».\nΤα παιδιά από τα δύο σχολεία συγκεντρώθηκαν την Τετάρτη στην Καθολική Εκκλησία στα Χανιά όπου άκουσαν τον κ. Λιναράκη να αφηγείται μνήμες από την περίοδο της κατοχής: Τις πρώτες ημέρες των βομβαρδισμών που βρήκε μαζί με την οικογένειά του καταφύγιο σε μια σπηλιά. Την κατάληψη του χωριού από τους κατακτητές. Τις επιτάξεις σπιτιών, τις αγγαρείες που επέβαλαν. Τις εκτελέσεις και την απώλεια συγγενικών προσώπων μέχρι και την τελευταία ημέρα που αναχώρησαν οι ναζί από το νησί .\n«Πώς βλέπετε σήμερα τους Γερμανούς; Τους έχετε συγχωρήσει;», ήταν η ερώτηση που δέχθηκε ο κ. Λιναράκης από μια νεαρή Γερμανίδα μαθήτρια: «Κοίταξε… πόλεμο είχαμε, το ξέραμε. Όμως ορισμένα πράγματα δεν μπορούν να συγχωρεθούν. Θυμάμαι λίγα λεπτά πριν παραδώσει τον οπλισμό του ένας Γερμανός στη Σούδα γύρισε και σκότωσε έναν δικό μας», η απάντηση του κ. Λευτέρη που έδειχνε ακόμα και σήμερα να απορεί με την ευκολία που οι κατακτητές αφαιρούσαν ανθρώπινες ζωές.\nΟι ερωτήσεις από τους μαθητές έπεφταν “βροχή”. «Πώς ήταν η καθημερινότητά σας;», «ήσασταν μπροστά σε εκτελέσεις;», «Πώς επιβιώσατε στις σπηλιές;» με το κουβάρι της μνήμης να ξετυλίγεται για πάνω από μια ώρα και την εκδήλωση να ολοκληρώνεται με ένα ζεστό χειροκρότημα προς τον κ. Λευτέρη.\nΝα σημειώσουμε ότι στο πλαίσιο της επίσκεψης των Γερμανών μαθητών πραγματοποιήθηκαν ή έχουν προγραμματιστεί επισκέψεις σε τόπους εγκλημάτων του πολέμου, όπως στον Αλικιανό, τον Κακόπετρο και την Κάντανο, το γερμανικό νεκροταφείο στο Μάλεμε, την εβραϊκή συναγωγή κ.ά. Η ιστορικός Άννια Τζούκμαντελ από τους “Νέους Πολίτες του Κόσμου” μιλώντας στα “Χ.ν.”, επεσήμανε ότι η φιλοσοφία αυτής της πρωτοβουλίας είναι να έρθουν σε επαφή οι Γερμανοί για τα γεγονότα που έγιναν κατά την κατοχή στην Κρήτη αλλά και το θέμα των αποζημιώσεων. Παράλληλα, στόχος αυτών των επισκέψεων είναι να ενημερωθούν και οι Έλληνες για το πως βλέπουν εκείνη την περίοδο οι σημερινοί Γερμανοί.\n«Για τους σημερινούς Γερμανούς η Ελλάδα είναι μια χώρα που συνδέεται με τις διακοπές. Δεν έχουν ιδέα για τα γεγονότα εκείνης της εποχής γιατί συνήθως αυτά που μαθαίνουν για τον Β’ Παγκόσμιο Πόλεμο αφορούν κυρίως την ανατολική Ευρώπη, την Πολωνία και τη Ρωσία, κάποια πράγματα για τη Γαλλία κ.λπ. Όχι όμως για τη νότια Ευρώπη», εξήγησε η κα Τζούκμαντελ, ενώ τόνισε ότι γι’ αυτό τον λόγο δεν μπορούν να κατανοήσουν οι Γερμανοί πολίτες το ζήτημα των αποζημιώσεων.\nΗ φιλόλογος στο Γυμνάσιο Αλικιανού Ευγενία Αποστόλου τόνισε ότι η επίσκεψη των Γερμανών μαθητών έρχεται σαν συνέχεια του ταξιδιού που έκαναν οι Χανιώτες μαθητές στο Γυμνάσιο του Goerlitz όπου υλοποίησαν ένα πρόγραμμα σε σχέση με τους Έλληνες στρατιώτες που είχαν μεταφερθεί εκεί ως αιχμάλωτοι την περίοδο του Α’ Παγκοσμίου Πολέμου και συγκεκριμένα μεταξύ 1916-1919.


"Πρέπει να είμαστε ενωμένοι για να βγούμε από το αδιέξοδο" - BluearenaBluearena\n“Πρέπει να είμαστε ενωμένοι για να βγούμε από το αδιέξοδο”\nΤο βραβείο για το ωραιότερο γκολ της 16ης αγωνιστικής του πρωταθλήματος, παρέλαβε ο Στέλιος Ηλιάδης από τον… συνεπώνυμό του, Κώστα. Ο βετεράνος άσος της ομάδας …\n12/01/2010 12:24 Επιμέλεια: BlueArena Ηρακλής\nΤο βραβείο για το ωραιότερο γκολ της 16ης αγωνιστικής του πρωταθλήματος, παρέλαβε ο Στέλιος Ηλιάδης από τον… συνεπώνυμό του, Κώστα. Ο βετεράνος άσος της ομάδας και διευθυντής των τμημάτων υποδομής, ευχήθηκε να πετύχει και άλλα πανέμορφα γκολ, ενώ ο Έλληνας μέσος δήλωσε: «Είναι μεγάλη μου τιμή να παίρνω αυτό το βραβείο από έναν βετεράνο ποδοσφαιριστή που όλοι θαυμάζουμε. Θέλω να ευχαριστήσω τον κόσμο που ψήφισε το γκολ μου. Το καλό ήταν ότι κέρδισε η ομάδα και με το δικό μου και με τα άλλα δύο γκολ. Ήταν ένα πολύ σημαντικό παιχνίδι».\nΓια το αν αισιοδοξεί για το μέλλον, μετά τις διοικητικές ανακατατάξεις τόνισε: «Όταν υπάρχουν εξωαγωνιστικά προβλήματα επηρεάζονται οι παίκτες. Εμείς πρέπει να τα αφήσουμε έξω όμως αυτά γιατί βρισκόμαστε σε δύσκολη βαθμολογική θέση. Πρέπει να βγάλουμε την ομάδα από το αδιέξοδο και πρέπει να είμαστε ενωμένοι. Αν δεν είμαστε ενωμένοι, δεν μπορούμε να κάνουμε τίποτα».


Οδηγός παρέσυρε με το αυτοκίνητό του ιερέα επειδή του έκανε παρατήρηση για τη… μουσική! - Ο Ντελάλης\nΟδηγός παρέσυρε με το αυτοκίνητό του ιερέα επειδή του έκανε παρατήρηση για τη… μουσική!\nΈνα απίστευτο περιστατικό συνέβη το απόγευμα της Μεγάλης Δευτέρας 22 Απριλίου 2019 έξω από τον Ιερό Ναό Κοιμήσεως της Θεοτόκου στην Καβάλα. Ένας οδηγός είχε σταθμεύσει έξω από την εκκλησία, έχοντας βάλει στη διαπασών λαϊκή μουσική.\nΤελικά ο οδηγός συνελήφθη το ίδιο βράδυ στο κέντρο της Καβάλας από αστυνομικούς της ομάδας ΔΙΑΣ και κρατείται στην Αστυνομική Διεύθυνση Καβάλας.\nΟ ιερέας είναι καλά στην υγεία του, καθώς ο τραυματισμός του αποδείχτηκε ελαφρύς, μετά και τις σχετικές εξετάσεις στις οποίες υποβλήθηκε στο Νοσοκομείο της Καβάλας.\nΣώος εντοπίστηκε ο οδηγός του ΙΧ που παρασύρθηκε από χείμαρρο στην Ημαθία\nΑυτοκίνητο παρασύρθηκε από τρένο στο Κιλελέρ – Σοκαριστικές φωτογραφίες, άγιο είχε ο οδηγός\nOι Νightstalker στην sold out «Ροκ συναυλία της χρονιάς» στην Κατερίνη! (Factory Club)


Εκδηλώσεις: Μάιος στο «Σπίτι των Παραμυθιών - Το Μουσείο Αλλιώς»\nΜάιος στο «Σπίτι των Παραμυθιών - Το Μουσείο Αλλιώς»\nΜάιος στο Σπίτι των Παραμυθιών! «Ο Σμαραγδούλης» ταξιδεύει στη χώρα της διατροφικής πυραμίδας και «Ένα καράβι από τη Χιο» έρχεται γεμάτο παραμύθια. «Ο Άφοβος» θα βρει το φόβο και μια πέρδικα, «Η Κυρά του κάτω κόσμου» θα μας δείξει το δρόμο της ελπίδας για τη ζωή και «Γυναικείες Αλχημείες» θα μας φανερώσουν τη γυναίκα στο χρόνο και στο μύθο.\nΟ Σμαραγδούλης στη χώρα της διατροφικής πυραμίδας\nΓια παιδιά από 2½ έως 5 ετών\nΣάββατο 5 Μαΐου 2018, ώρα 18:00\nΚυριακή 13 Μαΐου 2018, ώρα 11:00\nΟ Σμαραγδούλης είναι έτοιμος να μας υποδεχτεί στο «Σπίτι των Παραμυθιών- Το Μουσείο Αλλιώς» για να μας ταξιδέψει στις χώρες της διατροφής. Θα γνωρίσουμε μαζί του φρούτα και λαχανικά, γαλακτοκομικά και δημητριακά. Αλίμονο, όμως! Το φοβερό και τρομερό τηγάνι ξυπνά κι είναι έτοιμο για μάχη!\nO ΆΦΟΒΟΣ ΚΙ Η ΠΕΡΔΙΚΑ\nΕΛΛΗΝΙΚΗ ΛΑΙΚΗ ΠΑΡΑΔΟΣΗ ΚΑΙ ΜΟΥΣΙΚΟΚΙΝΗΤΙΚΗ\nΣάββατο 21 Απριλίου 2018 . Ωρα:18:00\nΚυριακή 6 Μαΐου 2018 . Ωρα: 11:00\nΈνα παραμύθι από την Ικαρία με μουσικά παιχνίδια.\nΈνα παιδί, ο Άφοβος, δεν ξέρει τι σημαίνει φόβος και ξεκινάει ένα ταξίδι να πάει να τον βρει. Μαζί με τα παιδιά θα συναντήσουμε μια γοργόνα που θέλει να βουλιάξει το καράβι του, ένα τέρας που κοιμάται με τα μάτια του ανοιχτά κι ό,τι άλλο ο καθένας μας φοβάται\nΗ ΚΥΡΑ ΤΟΥ ΚΑΤΩ ΚΟΣΜΟΥ\nΕνα παραμύθι για την ελπίδα, την θέληση και την αξία της ζωής.\nΣάββατο 28 Απριλίου 2018, Ώρα 20:30\nΚυριακή 6 Μαΐου 2018, Ώρα 12:30\nΟ παραμυθάς Γιώργος Ευγενικός και η παραμυθού - μουσικός Ειρήνη Νικολακοπούλου παρουσιάζουν στο «Σπίτι των Παραμυθιών - το Μουσείο Αλλιώς» το παραδοσιακό παραμύθι «Η Κυρά του Κάτω Κόσμου», ένα παραμύθι για την ελπίδα, το θάρρος, την θέληση και την αξία της ζωής.\nΗ παράσταση είναι κεντημένη με πρωτότυπη μουσική και τραγούδια.\nΈΝΑ ΚΑΡΑΒΙ ΑΠΟ ΤΗ ΧΙΟ… ΓΕΜΑΤΟ ΠΑΡΑΜΥΘΙΑ\nΣάββατο 5 Μαίου 2018, Ωρα 20:30.\nΑπευθύνεται σε όλη την οικογένεια (από 5 έως 105 ετών)\nΤα χιώτικα παραμύθια γεννήθηκαν σαν όλα τα παραμύθια του κόσμου για να μας ταξιδεύουν. Έτσι, ετούτο το καράβι θα σαλπάρει από το «Σπίτι των Παραμυθιών - Το Μουσείο Αλλιώς» για την Χίο το Σάββατο 5 Μαΐου 2018, Ώρα 20:30.\nΜαζί με την αφηγήτρια Ανεζούλα Κατσιμπίρη θα μπαρκάρει κόσμος και κοσμάκης.\nΗ Γυναίκα στο Χρόνο, στο Μύθο, στη Σχέση, στη Ζωή. Αφήγηση παραμυθιών με συνοδεία μουσικής\nΠαρασκευή 11 Μαΐου 2018, ώρα 21:00\nΑπευθύνεται σε εφηβικό και ενήλικο κοινό\nΙστορίες από τη λαϊκή προφορική παράδοση του Κόσμου για\nτη γυναίκα που θέλει...\nτη γυναίκα που θαυμάζει...\nτη γυναίκα που γνωρίζει...\nτη γυναίκα που τολμά.\nΑφήγηση: Κάτια Καντούρη, Βιολέτα Σολιδάκη, Γεωργία Φρουτζιάλα\nΜουσική συνοδεία με βιολί: Σοφοκλής Σκούλτσος\nΠαιδική διαδραστική παράσταση - με κατασκευή\nΚυριακή 20 Μαΐου 2018, ώρα 12:00\n«Ένα πρωί,ένας παράξενος ήχος τάραξε την ησυχία της ζούγκλας. Κανείς δεν είχε ακούσει ήχο σαν κι' αυτόν. Ο καλόκαρδος πάνθηρας, ο Μπαγκίρα βρήκε ένα ανθρώπινο μωρό,μέσα σ' ένα καλάθι και έκπληκτος φώναξε: «Είναι ένα ανθρώπινο μωρό! »\nΗ ιστορία του Μόγλη,του παιδιού που μεγάλωσε μέσα στη ζούγκλα και οι περιπέτειές του.\nΑφήγηση-Μουσική; Σμαράγδα Αποστολάτου\nΤΑ ΜΑΓΙΚΑ ΒΟΤΑΝΙΑ ΤΟΥ ΒΑΣΙΛΙΑ ΤΩΝ ΤΙΓΡΕΩΝ\nΣάββατο 19 Μαίου 2018, ώρα 20:30\nΜια φορά κι΄ έναν καιρό ζούσε ένας βασιλιάς εγωιστής και σκληρός. Μια φορά κι΄ έναν καιρό ζούσε ένας βασιλιάς σοφός και καλός.Τα χρόνια πέρασαν και οι δύο βασιλιάδες συναντήθηκαν. Ο πρώτος θέλησε ν΄ακούσει και ο δεύτερος να γιατρέψει. Ο βασιλιάς των Τίγρεων μέσα από τέσσερις ιστορίες μιλά για σκλήρους άρχοντες,καβαλάρηδες,ιππότες,μάγισσες και ακροβάτες που με την αγάπη,τη δύναμη της ψυχής,τη σοφία,το σεβασμό,το θάνατο,την βαθιά πίστη και τον σκληρό αγώνα,κάθε πληγή έκλεισαν και κάθε πόνο έδιωξαν πέρα μακριά!\n«ΕΡΓΑΣΤΗΡΙO ΑΦΗΓΗΣΗΣ ΚΑΙ ΙΧΝΗΛΑΣΙΑΣ»\n«Εργαστήριo Αφήγησης και ιχνηλασίας» θα πραγματοποιηθεί από τον αφηγητή Γιώργο Ευγενικό στο «Σπίτι των Παραμυθιών - Το Μουσείο Αλλιώς» το Σάββατο 5 Μαΐου 2018 ώρες 11:00 – 17:00